open-index/open-wikipedia-markdown huggingface dataset:
മധു കോഡ കളളപ്പണവിവാദം

2009 ഒക്ടോബർ 10-ന് അന്നത്തെ ജാർഖണ്ഡ് മുഖ്യമന്ത്രി മധു കോഡയ്ക്കെതിരെ 4,000 കോടിയിലേറെ രൂപ കളളപ്പണം നിക്ഷേപിച്ചുവന്ന കുറ്റം ചുമത്തപ്പെട്ടു
.എൻഫോഴ്സമെന്റ് ഡയറക്ട്രേറ്റ് രാജ്യവ്യാപകമായി  നടത്തിയ റെയ്ഡിൽ,അദ്ദേഹം ഭരിച്ചിരുന്ന സംസ്ഥാനത്തിന്റെ  വാർഷിക ബജറ്റിന്റെ എകദേശം അ‍ഞ്ചിലൊന്ന് സ്വത്തുകൾ കണ്ടെത്തി.മുംബൈയിൽ ഹോട്ടലുകളും മുന്നു കമ്പനികളും കൊൽകത്തയിൽ ഭൂമി,തായ്ലാന്റിൽ ഒരു ഹോട്ടൽ,ലൈബീരിയയിൽ കൽക്കരി ഖനി എന്നിവയൊക്കെ ഇൗ സ്വത്തുവകകളിൽ ഉൾപ്പെടുന്നു.അദ്ദേഹത്തിന്റെ എറ്റവുമടുത്ത സഹായികളിലൊരാളായ ബിനോദ് സിൻഹ ഇപ്പോൾ ജയിലിലാണ്.മറ്റൊരാളായ സഞ്ജയ് ചൗധരി ദുബായിയിലേക്ക് പലായനം ചെയ്തു.2009 നവംബർ 30-ന് അറസ്റ്റിലായ മധു കോഡ ഹൊത്വാറിലേ ബിർസാ മുണ്ടാ സെൻട്രൽ ജയിലിൽ നിന്ന് 2013 ജൂലൈ 31-ന് പുറത്തുവന്നു.
## അവലംബം

വർഗ്ഗം:അഴിമതികൾ
വർഗ്ഗം:ഇന്ത്യയിലെ രാഷ്ട്രീയ വിവാദങ്ങൾ
വർഗ്ഗം:ഇന്ത്യയിലെ രാഷ്ട്രീയ കുംഭകോണങ്ങൾ
വർഗ്ഗം:ഇന്ത്യയിലെ അനധികൃത ഖനനം
ഗോലിയാത്ത്

ലഘുചിത്രം|Osmar Schindler ന്റെ ദാവീദ് ഗോലിയാത്ത് എന്ന ചുമർ ചിത്രം (c. 1888)

ശമുവേലിന്റെ പുസ്തകത്തിൽ  ഇസ്രായേലിന്റെ ഭാവി രാജാവായ ദാവീദ് പരാജയപ്പെടുത്തിയ ഭീമാകാരനായ ഒരു ഫെലിസ്ത്യൻ യോദ്ധാവാണ് **ഗോലിയാത്ത്**. (Goliath (/ɡəˈlaɪəθ/) (Hebrew: גָּלְיָת, Modern Golyat, Tiberian Golyāṯ; Arabic: جالوت, Ǧālūt (Qur'anic term), جليات Ǧulyāt (Christian term)) or Goliath of Gath)(ശമുവേൽ ഒന്നാം പുസ്തകം 17ാം അധ്യായം).

ഗോലിയാത്ത് എന്ന ഭീമാകാരനെ വധിക്കുക വഴി  ഇസ്രായേൽ രാജാവെന്ന നിലയിൽ ദാവീദിന്റെ അസ്തിത്വം തുറന്നു കാണിക്കുക എന്നതായിരുന്നു ഈ കഥയുടെ യഥാർത്ഥ ലക്ഷ്യം.  ഗോലിയാത്തിനെ തിന്മയുടെ പ്രതിരൂപമായും മറിച്ച് ദാവീദിനെ നന്മയുടെ പ്രതിരൂപമായുമാണ് യഹൂദ പോസ്റ്റ്-ക്ലാസിക്കൽ സാഹിത്യത്തിൽ പ്രതിപാദിച്ചിട്ടുള്ളത്.

സാത്താനുമേൽ യേശുനേടിയ വിജയത്തിനു മുമ്പ് അതിനു സമാനമായി നടന്ന തിന്മക്കുമേൽ നേടിയ നന്മയുടെ വിജയമായാണ് ഗോലിയാത്തിനുമേൽ ദാവീദ് നേടിയ വിജയത്തെ ക്രിസ്തീയ മതവിശ്വാസികൾ കണക്കാക്കുന്നത്.

ശക്തനും വിജയസാധ്യത കൂടിയതുമായ എതിരാളിക്ക് ദുർബലനും വിജയസാധ്യത കുറഞ്ഞതുമായ എതിരാളി മുഖാമുഖം വരുന്ന സാഹചര്യത്തെ വരച്ചുകാട്ടാൻ "ദാവീദും ഗോലിയാത്തും" എന്ന പദപ്രയോഗം സാധാരണയായി ഉപയോഗിക്കാറുണ്ട്.

## ബൈബിളിലെ പരാമർശം
[ലഘുചിത്രം|ഗോലിയാത്തിന്റെ അറുത്തെടുത്ത തല ഉയർത്തിപ്പിടിച്ച ദാവീദ് [ഗുസ്താവ് ദൊറെ|ഗുസ്താവ് ദൊറെയുടെ ചിത്രം (1866).]]

### ശമുവേൽ ഒന്നാം പുസ്തകം 17ാം അധ്യായത്തിൽ ഗോലിയാത്തിനെ കുറിച്ചുള്ള ആഖ്യാനം
ദാവീദിന്റേയും ഗോലിയാത്തിന്റേയും യുദ്ധം ശമുവേലിന്റെ ഒന്നാം പുസ്തകം 17ാം അധ്യായത്തിലാണ് പ്രതിപാധിക്കുന്നത്. 

ശൗൽ രാജാവും ഇസ്രായേൽ ജനതയും ഇലാഹ് താഴ്വരയിൽ വെച്ചായിരുന്നു ഫെലിസ്ത്യനുകളുമായി നേരിട്ടുപോന്നത്. ഫെലിസ്ത്യനുകളുടെ നേതാവായ ഗോലിയാത്ത് പ്രതിദിനം 2 തവണ 40 ദിവസം ഇസ്രായേൽ ജനതയെ ദ്വന്ദ്വയുദ്ധത്തിനായി വെല്ലുവിളിച്ചു. എന്നാൽ ആ വെല്ലുവിളി നേരിടാൻ ശൗൽ രാജാവും ഇസ്രായേൽ ജനതയും ഭയന്നു. അങ്ങനെയിരിക്കെ
തന്റെ സഹോദന്മാർക്ക് ഭക്ഷണവുമായി പോയ ദാവീദ്, ഗോലിയാത്ത് ദൈവത്തിന്റെ പടയാളികളെ വെല്ലുവിളിക്കുന്നതും, ഗോലിയാത്തിനെ പരാജയപ്പെടുത്തുന്നവർക്കു ശൗൽ രാജാവ് പ്രഖ്യാപിച്ച സമ്മാനമുണ്ടെന്നതും കേൾക്കാനിടവന്നു. അങ്ങനെ ദാവീദ് വെല്ലുവിളി ഏറ്റെടുക്കാൻ തയ്യാറായി. രാജാവ് ഈ തീരുമാനം മനസ്സില്ലാമനസ്സോടെ അംഗീകരിക്കുകയും തന്റെ പടച്ചട്ട ദാവീദിന് നൽകാൻ തയ്യാറാവുകയും ചെയ്തു. എന്നാൽ ദാവീദ് അത് നിരസിക്കുകയും, ശൗലിന്റെ ഊന്നുവടിയും കവണയും  (Hebrew: קָלַ֗ע‎ qāla‘) അരുവിയിൽ നിന്നെടുത്ത അഞ്ച് ഉരുളൻ കല്ലുകളും മാത്രം കയ്യിൽ കരുതുകയും ഗോലിയാത്തിനെ നേരിടാൻ തയ്യാറാവുകയും ചെയ്തു. 
ഗോലിയാത്ത് തന്റെ പടച്ചട്ടടും കുന്തവും ഉപയോഗിച്ചും ദാവീദ് തന്റെ ഊന്നുവടിയും കവണയും ഉപയോഗിച്ചും ശക്തമായി ഏറ്റുമുട്ടി. ഫെലിസ്ത്യനികൾ ദാവീദിനെ തങ്ങളുടെ ദൈവത്തിന്റ നാമത്തിൽ ശപിച്ചു, എന്നാൽ ദാവീദ് ഇന്ന് ഇസ്രായേൽ ദൈവം തനിക്കായ് നീക്കിവെച്ച ദിനമാണെന്നും ഗോലിയാത്തിനെ വധിച്ച് ആകാശത്തിലെ പറവകൾക്കും ഭൂമിയിയെ കീടങ്ങൾക്കും ഇട്ടുകൊടുക്കുമെന്നും പ്രതിവചിച്ചു. 

ദാവീദ് തന്റെ കവണയിൽ കല്ലുചേർത്ത് ഗോലിയാത്തിന്റെ നെറ്റിയുടെ മദ്ധ്യത്തിലേക്ക് എറിയുകയും, ഗോലിയാത്ത് തലേംകുത്തി നിലം പതിച്ചു. തൽക്ഷണം ദാവീദ് ഗോലിയാത്തിന്റെ തലയറുത്തെടുത്തു. ഇത് കണ്ട് ഫെലിസ്ത്യനുകൾ ഭയന്നോടുകയും ഇസ്രായേൽ ജനതയിൽ അഭയം പ്രാപിക്കുകയും ചെയ്തു. വെട്ടിയെടുത്ത ഗോലിയാത്തിന്റെ ശിരസ്സുമായി ദാവീദ് ജറുസലേമിലേക്കു തിരിച്ചു. അവിടെ വെച്ച് ശൗൽ രാജാവ് ദാവീദിനോടു അവൻ ആരുടെ മകനാണെന്നു ചോദിച്ചു. ദാവീദ് പറഞ്ഞു "ഞാൻ അങ്ങയുടെ  ഭൃത്യനായ ബെത്‌ലഹേമിലെ ജസ്സിയുടെ മകനാണ്"


## അവലംബം

## പുറത്തേക്കുള്ള കണ്ണികൾ
* 

വർഗ്ഗം:അതികായന്മാർ
വർഗ്ഗം:ബൈബിളിലെ കഥാപാത്രങ്ങൾ
അഴിമതി

ലഘുചിത്രം|അഴിമതിക്കെതിരായ ഐക്യരാഷ്ട്ര കൺവെൻഷൻ
പൊതുസമ്പത്തിന്റെയോ പൊതുജനാധികാരത്തിന്റെയോ ചൂഷ​ണമോ ദുരുപയോഗമോ ആണ് അഴിമതി. അഴിമതിക്കടിമപ്പെടുമ്പോൾ ഒരു സമൂഹത്തിന്
 ധാർമികതയും നൈതികതയും നഷ്ടപ്പെടുന്നു.ഭയമോ നിയമവ്യവസ്തയോട് ബഹുമാനമോ ഇല്ലാത്ത സമൂഹമായി അവർ പരിണമിക്കുന്നു.കൈക്കൂലി,സ്വജനപക്ഷപാതം,പൊതുസ്വത്തപഹരിക്കൽ,സ്വന്തം കാര്യലാഭത്തിനായി നിയമവ്യനസ്ഥയേയോ ഭരണക്രമത്തേയോ സ്വാധീനിക്കൽ,എന്നിങ്ങനെ വിവിധ രീതിയിലുളള അഴിമതികൾ ഉണ്ട്.

## ലോകബാങ്കിന്റെ കണക്കുകൾ
ലോകബാങ്കിന്റെ കണക്കുകൾ പ്രകാരം പ്രതിവർഷം 1.6 ട്രില്യൺ ഡോളർ ലോകത്താകമാനം അഴിമതിയിലുടെ നഷ്ടപ്പെടുന്നു.വർഗ്ഗീയതയും ഭീകരവാദവും പോലെ അഴിമതി ഏറ്റവുമധികം ബാധിക്കുന്നതും സമുഹത്തിലെ ദരിദ്രവിഭാഗത്തെയാണ്.സമുഹത്തിൽ സ്വാധീനശക്തിയുളളവർ അഴിമതിയിലൂടെ നേട്ടം കൊയ്യുമ്പോൾ അവശ വിഭാഗം അവസരങ്ങളും അവകാശങ്ങളും നഷ്ടപ്പെട്ട് കൂടുതൽ അശക്തരാകുന്നു.
## അവലംബം

വർഗ്ഗം:അഴിമതി
ജീപ്പ് അഴിമതി കേസ്

സ്വതന്ത്രാനന്തര ഇന്ത്യയിൽ ഏറെ ചർച്ച ചെയ്യപ്പെട്ട ആദ്യത്തെ അഴിമതി 1948-ലെ **ജീപ്പ് കുംഭക്കോണം** ആണ്.കാശ്മീരിലെ ആർമി ഓപ്പറേഷനുവേണ്ടി ലണ്ടനുമായി ചേർന്ന് ഉണ്ടാക്കിയ കരാർ കൃത്യമായ മാനദണ്ഡങ്ങൾ പാലിച്ചിലെന്നതായിരുന്നു കാരണം.80ലക്ഷം രൂപയ്ക്ക് 200 ആർമീ ജീപ്പ് വാങ്ങുവാനുളള കരാറിൽ155 ജീപ്പുകൾ മാത്രമേ എത്തിയുളളു.
അന്നത്തെ ഹൈകമ്മീഷ്ണറായിരുന്ന വി.കെ കൃഷ്ണമേനോൻ
മുൻകൈയെടുത്ത് ഒപ്പുവച്ച കരാറിനെതിരെ അന്വേഷണം നടന്നുവെങ്കിലും ജീപ്പ് കുംഭക്കോണക്കേസ് അവസാനിപ്പിച്ചതായി 1955 സെപ്തംബർ 30-ന് സർക്കാർ പ്രഖ്യാപിച്ചു.
## അവലംബം

വർഗ്ഗം:അഴിമതികൾ
വർഗ്ഗം:ഇന്ത്യയിലെ രാഷ്ട്രീയ വിവാദങ്ങൾ
വർഗ്ഗം:ഇന്ത്യയിലെ രാഷ്ട്രീയ കുംഭകോണങ്ങൾ
വർഗ്ഗം:ഇന്ത്യയിലെ പ്രതിരോധ അഴിമതികൾ
വർഗ്ഗം:നെഹ്രു ഭരണം
ടൈറ്റാനിസ്

മൺ മറഞ്ഞു പോയ പറക്കാൻ കഴിവില്ലാതിരുന്ന ഒരിനം വലിയ പക്ഷിയാണ് **ടൈറ്റാനിസ്**. ഇവ ജീവിച്ചിരുന്നത് വടക്കേ അമേരിക്കയിൽ ആണ്. ഫോരുശ്രഹസിധെ എന്ന കുടുംബത്തിൽ പെട്ട പക്ഷിയാണ് ഇവ. പ്ലിയോസീൻ ഭൗമയുഗത്തിൽ ജീവിച്ചിരുന്ന ഇവ പ്ലീസ്റ്റോസീൻ കാലഘട്ടത്തിന്റെ തുടക്കത്തിൽ നാമാവശേഷമായി . 

## ശരീര ഘടന
ഏകദേശം 2.5 മീറ്റർ ഉയരവും 150 കിലോ ഗ്രാം ഭാരവും ഉണ്ടായിരുന്നു ഇവയ്ക്ക്. ഗേറ്റ് പ്രകാരം ഇവയുടെ വേഗത 65 കി മി / മണികൂർ ആണ്. പറക്കാൻ സാധിക്കാത്ത വളരെ ചെറിയ ചിറക്കുകൾ ആയിരുന്നു ഇവയ്ക്കുണ്ടായിരുന്നത്. 

## അവലംബം

വർഗ്ഗം:വംശനാശം സംഭവിച്ച പക്ഷികൾ
വർഗ്ഗം:പറക്കാത്ത പക്ഷികൾ
വർഗ്ഗം:വംശനാശം സംഭവിച്ച പറക്കാത്ത പക്ഷികൾ
സ്ക്കോർപ്പിൻ സബ്മറൈൻ അഴിമതി

2005-ൽ ഫ്രഞ്ച് കമ്പനിയായ തേൽസുമായി കേന്ദ്രസർക്കാർ ഒപ്പിട്ടത് സബ്മറൈൻ കരാറുകൾക്കെതിരേ ആരോപിക്കപ്പെട്ട അഴിമതി ആരോപണം ആണ് ഇത്.19000 കോടി രൂപയുടെ കരാർ ഒപ്പിടുന്നതെന്ന് കാലത്ത് പ്രണബ് മുഖർജിയായിരുന്നു പ്രതിരോധ മന്ത്രി. കരാർ പ്രകാരം വാങ്ങിയ ആറ് സ്ക്കോർപ്പിൻ സബ്മറൈനുകൾക്ക് സർക്കാർ യഥാർത്ഥതുകയേക്കാൾ ചെലവാക്കി ഖജനാവിന് നഷ്ടമുണ്ടാക്കിയെന്നാണു കേസ്.മാത്രമല്ല ഇന്ത്യയുടെ നേവി രഹസ്യങ്ങൾ രവി ശങ്കരൻ എന്നയാൾ അഭിഷേക് വർമ്മ എന് ഇടനിലക്കാരനുചോർത്തി കൊടുക്കുകയും ചെയ്തു.സർക്കാരിലെ പ്രമുഖർക്ക് ഇതിനായി 500 കോടി രൂപ നൽകിയെന്നു പറയപ്പെടുന്നു.
## അവലംബം

വർഗ്ഗം:ഭാരതവുമായി ബന്ധപ്പെട്ട അഴിമതികൾ
വർഗ്ഗം:ആയുധ വ്യാപാരം
വർഗ്ഗം:ഇന്ത്യയിലെ പ്രതിരോധ അഴിമതികൾ
അമാൽഗമേഷൻ

രണ്ടോ അതിലധികമോ കമ്പനികൾ സംയോജിപ്പിച്ച് ഒരു പുതിയ കമ്പനി രുപപ്പെടുന്ന പ്രക്രിയയാണ് **അമാൽഗമേഷൻ** (). ഇത് **കൺസോളിഡേഷൻ** () എന്നും അറിയപ്പെടുന്നു. നിലവിലുള്ള ഇരു കമ്പനികളുടെ അല്ലാത്ത ഒരു നിയമപരമായ വ്യക്തിത്വം പുതിയ കമ്പനിക്ക് കിട്ടുന്നു. ഇരു കമ്പനികളുടെ മൊത്തം ആസ്തി ബാദ്ധ്യതകൾ പുതിയ കമ്പനി ഏറ്റെടുക്കുന്നു. ഇത് ലയനത്തിൽ(merger) നിന്ന് വ്യത്യസ്തമാണ്.

ഉദാഹരണം :എ കമ്പനി ബി എന്ന കമ്പനിയുമായി ചേർന്ന് സി എന്ന പുതിയ കമ്പനി രൂപപ്പെടുന്നു. നോർത്ത് മലബാർ ഗ്രാമിൺ ബാങ്ക് ,സൗത്ത് മലബാർ ഗ്രാമിൺ ബാങ്കുമായി ചേർന്ന് കെരള ഗ്രമിൺ ബാങ്ക് ആയി മാറി.

## അമാൽഗമേഷനും ലയനവും തമ്മിലുള്ള വ്യത്യാസം

## അവലംബം
റിക്ഷാവണ്ടി

ആദ്യകാലങ്ങളിൽ രണ്ടോ മൂന്നോ ചക്രങ്ങളോടു കൂടിയ, ആളുവലിക്കുന്ന വണ്ടിയായിരുന്നു റിക്ഷാവണ്ടി. 1887 മുതലാണ് റിക്ഷ എന്ന പദം പ്രചാരത്തിൽ വന്നത്.
കാലക്രമേണ സൈക്കിൾ റിക്ഷകളും ഓട്ടോറിക്ഷകളും ഇലക്ട്രിക് റിക്ഷകളും നിർമ്മിക്കപ്പെട്ടു. 
19ാം നൂറ്റാണ്ടിൽ ഏഷ്യൻ രാജ്യങ്ങളിൽ ആൾറിക്ഷകൾ ഒരു പ്രധാന ഗതാഗതോപാധിയും സാധാരണക്കാർക്ക് പ്രധാന ഉപജീവനമാർഗ്ഗവും ആയിരുന്നു. ആൾറിക്ഷകളിൽ നിന്നാണ് ആധുനിക റിക്ഷകൾ ഉരുത്തിരിഞ്ഞത്. കാറുകളുടേയും തീവണ്ടിയുടേയും മറ്റും കടന്നുകയറ്റം റിക്ഷകളുടെ പ്രചാരം കുറയാനിടയായി.
21ാം നൂറ്റാണ്ടിലും യാത്രാചെലവ് കുറവായതിനാൽ ചില നഗരങ്ങളിൽ ഓട്ടോറിക്ഷകൾ ടാക്സികൾക്ക് പകരമായി ഉപയോഗിച്ചു വരുന്നു. 
ലഘുചിത്രം|250x250ബിന്ദു|ജപ്പാനിലെ Asakusaയിലെ നിരത്തിൽ സഞ്ചാരികൾക്കായിള്ള വിവിധതരം റിക്ഷകൾ
## പദോൽപത്തി
മനുഷ്യന്റെ കായബലത്താൽ ഓടുന്ന വാഹനം എന്നർത്ഥം വരുന്ന ജിൻറികിഷ ( jinrikisha , 人力車, 人 jin = human, 力 riki = power or force, 車 sha = vehicle) എന്ന ജപ്പനീസ് പദത്തിൽ നിന്നാണ് റിക്ഷ എന്ന പദം ഉത്ഭവിച്ചത്.
## ചരിത്രം
### ഉത്ഭവം
റിക്ഷകൾ ആദ്യമായി നിർമിച്ചത് 1869 ൽ ജപ്പാനിലാണ്,  സാങ്കേതിക രംഗത്ത് ജപ്പാന്റെ മുന്നേറ്റത്തിന്റെ ആരംഭകാലത്താണ് റിക്ഷകൾ വന്നത്.

### വിവരണം
റിക്ഷകൾ വലിയ രണ്ട് ചക്രങ്ങളിൽ ഓടുന്ന മരംകൊണ്ടുണ്ടാക്കിയ ഒരു കൂടോടു കൂടിയതായിരുന്നു. മുമ്പുണ്ടായിരുന്ന രീതികളേക്കാൾ വളരെ മികച്ച രൂപകൽപനയായിരുന്നു ഇത്. അക്കാലത്ത് മൃഗങ്ങൾ വലിച്ചിതുന്ന വണ്ടികളും ഒറ്റച്ചക്രകൈവണ്ടികളും മറ്റുമായിരുന്നു പ്രചാരത്തിലുണ്ടായിരുന്നത്.
ഓസ്ട്രേലിയയിലെ പവർഹൗസ് മ്യൂസിയത്തിൽ 1880 ൽ നിർമിച്ചെന്നു കരുപ്പെടുന്ന ഒരു ജാപ്പനീസ് റിക്ഷ പ്രദർശിപ്പിച്ചിരുന്നു. വാതിലുകളില്ലാത്ത ഇതിന് രണ്ട് ചക്രങ്ങളും കസേരപോലുള്ള കൂടയും വലിക്കാനുള്ള രണ്ട് കൈകളുമുണ്ടായിരുന്നു. ഭാരം കുറഞ്ഞ ഈ റിക്ഷ ഒരാൾക്കുവലിക്കാൻ പാകത്തിനുള്ളതായിരുന്നു..

### 19ാം നൂറ്റാണ്ടിന്റെ അവസാനത്തിൽ
[ലഘുചിത്രം|19th century rickshaw in [ഹാനോയ്|Hanoi.]]
റിക്ഷ ഏഷ്യയിലെ ചെലവുകുറഞ്ഞതും, പ്രശസ്തമായ ഗതാഗതമാർഗ്ഗമായി മാറി. വലിയ ഏഷ്യൻ പട്ടണങ്ങളിൽ കുടിയേറിയ കർഷകർ പലരും റിക്ഷാക്കാരൻ ആയി ജോലിചെയ്തവരായിരുന്നു. 
ലഘുചിത്രം|Edward, Prince of Wales and his staff disguising as ricksha men during his visit to Japan in 1922. He bought the clothes himself in Kyoto.
### 20ാം നൂറ്റാണ്ട്
ലഘുചിത്രം|ചൈനയിലെ ഒരു പരമ്പരാഗത റിക്ഷ
ലഘുചിത്രം|ഓട്ടോ റിക്ഷ, ബ്രൈടൺ മറീനയിൽ
രണ്ടാം ലോകമഹായുദ്ധത്തിനു ശേഷം ആൾറിക്ഷയുടെ ഉപയോഗത്തിൽ ഗണ്യമായ കുറവു വന്നു.
1880കളിലാണ് സൈക്കൾറിക്ഷ നിർമ്മിക്കപ്പെട്ടതെങ്കിലും 1929 ൽ സിംഗപ്പൂരിലാണ് ഇത് വ്യാപകമായി ഉപയോഗിച്ചു തുടങ്ങിയത്. 1950 ആയപ്പോഴേക്കും തെക്കു കിഴക്കൻ ഏഷ്യൻ രാജ്യങ്ങളിലും റിക്ഷകൾ പ്രചാരത്തിൽ വന്നു. 1980 ന്റെ ആവസാനത്തോടു കൂടി ലോകത്താമാനം 4 ദശലക്ഷം സൈക്കിൾ റിക്ഷകൾ ഉണ്ടായിരുന്നെന്നാണ് കണക്കുകൾ സൂചിപ്പിക്കുന്നത്.
#### ഏഷ്യ
ജപ്പാനിൽ റിക്ഷകളുടെ ജനപ്രീതി 1930 കളിൽ കുറഞ്ഞു തുടങ്ങി ഇതിന് കാരണമായത് യന്ത്രക്കാറുകളുടേയും തീവണ്ടികളുടേയും കടന്നുകയറ്റമായിരുന്നു. രണ്ടാം ലോകമഹായുദ്ധത്തിനു ശേഷം ഇന്ധനത്തിനും യന്ത്രവൽകൃത വാഹനങ്ങൾക്കും ക്ഷാമം നേരിട്ടപ്പോൾ റിക്ഷകൾ താത്കാലികമായി തിരിച്ചു വരവു നടത്തി. 

## വിവിധതരം റിക്ഷകൾ
* ആൾറിക്ഷ-- ഒരാൾ വലിക്കുന്ന തരത്തിലുള്ള ഇരു ചക്ര റിക്ഷ.
* സൈക്കിൾറിക്ഷ-- സൈക്കിളിനേടു ഘടിപ്പിച്ച റിക്ഷ.
* ഓട്ടോറിക്ഷ-- യന്ത്രവൽകൃതമായ മൂന്നുചക്രറിക്ഷ
* ഇലക്ട്രിക്റിക്ഷ--വൈദ്യുതവൽകൃത റിക്ഷ

## ഇതും കാണുക
*  ഓട്ടോറിക്ഷ

## അവലംബം

വർഗ്ഗം:മാനുഷിക ഊർജ്ജത്തിൽ പ്രവർത്തിക്കുന്ന വാഹനങ്ങൾ
വർഗ്ഗം:വാഹനങ്ങൾ
വർഗ്ഗം:പൊതുഗതാഗതം
റുദ്രനാത് കപിൽദിയോ

**റുദ്രനാത് കപിൽദിയോ** (17 February 1920 – 12 May 1970) ട്രിനിഡാഡ് ആൻഡ് ടുബാഗോ എന്ന രാജ്യത്തെ ഇന്ത്യൻ വംശജനായ ഗണിതജ്ഞനും രാഷ്ട്രീയ നേതാവും ആയിരുന്നു. 1960 മുതൽ 1969 വരെ അദ്ദേഹം ആ രാജ്യത്തെ ഡമോക്രാറ്റിക് ലേബർ പാർട്ടിയുടെ അദ്ധ്യക്ഷൻ ആയിരുന്നു. 1961 മുതൽ 1963 വരെ അവിടത്തെ പ്രതിപക്ഷ നേതാവും ആയിരുന്നു. ലണ്ടൻ യൂണിവേഴ്സിറ്റിയിലെ ഫാക്കൽറ്റി അംഗവും തുടർന്ന് അവിടത്തെ ഗണിതവിഭാഗത്തിലെ റീഡറും ആയി. റുദ്രനാത് കപിൽദിയോ, സിംഭൂനാത് കപിൽദിയോയുടെ ഇളയ സഹോദരനും നോബൽ സമ്മാനം ലഭിച്ച പ്രമുഖ ഇന്ത്യൻ വംശജനായ നോവലിസ്റ്റ് വി.എസ്. നൈപോൾ അദ്ദേഹത്തിന്റെ സഹോദരൻ ഷിവ നൈപോൾ എന്നിവരുടെ മാതുലനും ആണ്. 1944ൽ അദ്ദേഹം റൂത്ത് ഗുഡ് ചൈൽഡിനെ വിവാഹം കഴിച്ചു. റൂഡി അവരുടെ മകനും അന്നെ ഗസ്തീൻ മകളും ആണ്. 1969ൽ   രാജ്യത്തിന്റെ പരമോന്നത ബഹുമതിയായ ട്രിനിറ്റി ക്രോസ് അദ്ദേഹത്തിനു ലഭിച്ചു. 
## ജീവചരിത്രം
ട്രിനിഡാഡിലെ ചാഗ്വാനസിൽ ആണ് റുദ്രനാത് കപിൽദിയോ ജനിച്ചത്. പിതാവ് പണ്ഡിറ്റ് കപിൽദിയോയും മാതാവ് സൂഗീയും ആയിരുന്നു
## അവലംബം

വർഗ്ഗം:1970-ൽ മരിച്ചവർ
വർഗ്ഗം:20-ആം നൂറ്റാണ്ടിലെ ഗണിതശാസ്ത്രജ്ഞർ
വർഗ്ഗം:1920-ൽ ജനിച്ചവർ
ഹവാല അഴിമതി

ഹവാല ഇടപാടുകാരായ ജെയിൻ സഹോദരന്മാരിലൂടെ രാഷ്ട്രീയക്കാർ പണം കൈപ്പറ്റി എന്നാണ് ആരോപണം.1993-ൽ പുറത്തുവന്ന ആരോപണത്തിൽ 18 മില്യൺ യുഎസ് ഡോളറാണ് കൈക്കൂലിയായി ആവശ്യപ്പെട്ടത്.ഇന്ത്യയുടെ ചരിത്രത്തിലാദ്യമായി നിരവധി ക്യാബിനറ്റ് മന്ത്രിമാർക്കെതിരെയും മുഖ്യമന്ത്രിമാർക്കെതിരെയും ഗവർണ്ണർമാർക്കെതിരെയും കുറ്റപത്രം ചുമത്തപ്പെട്ടു.എൽ.കെ ആദ്വാനി,വി.സി.ശുക്ല,ശരത് പവാർ,മദൻലാൽ ഖുരാന എന്നിവർ കുറ്റാരോപിതരിൽ ഉൾപ്പെട്ടുഎന്നാൽ തെളിവുകളുടെ  അപര്യാപ്തത മൂലം പലരും കുറ്റമോചിതരായി.
## അവലംബം

വർഗ്ഗം:അഴിമതികൾ
വർഗ്ഗം:ഇന്ത്യയിലെ രാഷ്ട്രീയ വിവാദങ്ങൾ
വർഗ്ഗം:ഇന്ത്യയിലെ രാഷ്ട്രീയ കുംഭകോണങ്ങൾ
കുടുംബം (മാസിക)

**കുടുംബം** മലയാളത്തിലെ ഒരു മാസിക. വനിതകൾക്കും കുടുംബത്തിനുമായി മാധ്യമം ദിനപത്രത്തിൽ നിന്നും പ്രസിദ്ധീകരിക്കുന്ന മാസികയാണ് കുടുംബം. 2015 നവംബർ ഒന്നിന് ആദ്യ ലക്കം പുറത്തിറങ്ങി.
## ഉള്ളടക്കം
* ആരോഗ്യം
* ഫാഷൻ ആന്റ് ബ്യൂട്ടി
* ഭക്ഷണ ശൈലി
* കുടുംബം
* സ്ത്രീ
* ലൈഫ് സ്റ്റൈൽ
* കൗൺസിലിങ് ആന്റ് പാരന്റിങ്
* കരിയർ ഗൈഡൻസ്
* ചൈൽഡ് 
## അവലംബം

വർഗ്ഗം:മലയാളത്തിലെ ആനുകാലിക പ്രസിദ്ധീകരണങ്ങൾ
വർഗ്ഗം:വനിതാ മാസികകൾ
വർഗ്ഗം:മാസികകൾ
സ്പൊഡുമീൻ

ലിഥിയത്തിന്റെ ഒരു പ്രധാന അയിരാണ് **സ്പൊഡുമീൻ**. ലിഥിയം ക്ലോറൈഡ് ആക്കി മാറ്റിയ ശേഷം വൈദ്യുത വിശ്ലേഷണം വഴി ലിഥിയം വേർതിരിച്ചെടുക്കുന്നു.

## അവലംബം

വർഗ്ഗം:അലൂമിനിയം അയിരുകൾ
വർഗ്ഗം:രത്നങ്ങൾ
വർഗ്ഗം:ലിഥിയം ധാതുക്കൾ
ബോറോൺ കുടുംബം

ആവർത്തനപ്പട്ടികയിലെ 13-ആമത്തെ ഗ്രൂപ്പിൽ വരുന്ന മൂലകങ്ങളാണ് **ബോറോൺ കുടുംബം**. ബോറോൺ, അലുമിനിയം, ഗാലിയം, ഇൻഡിയം, താലിയം എന്നീ മൂലകങ്ങളാണീ ഗ്രൂപ്പിൽ ഉൾപ്പെട്ടിരിക്കുന്നത്.

## അവലംബം


വർഗ്ഗം:ആവർത്തനപ്പട്ടിക
വർഗ്ഗം:മൂലകങ്ങളുടെ ഗ്രൂപ്പുകൾ
വർഗ്ഗം:പതിമൂന്നാം ഗ്രൂപ്പ് മൂലകങ്ങൾ
കാർബൺ കുടുംബം

ആവർത്തനപ്പട്ടികയിലെ പതിന്നാലാമത്തെ ഗ്രൂപ്പാണ് **കാർബൺ കുടുംബം**.കാർബൺ, സിലിക്കൺ, ജെർമേനിയം, ടിൻ, ലെഡ് എന്നിവയാണീ ഗ്രൂപ്പിലെ അംഗങ്ങൾ.

വർഗ്ഗം:ആവർത്തനപ്പട്ടിക
വർഗ്ഗം:മൂലകങ്ങളുടെ ഗ്രൂപ്പുകൾ]
വർഗ്ഗം:പതിന്നാലാം ഗ്രൂപ്പ് മൂലകങ്ങൾ
ഓക്സിജൻ കുടുംബം

ആവർത്തനപ്പട്ടികയിലെ പതിനാറാമത്തെ ഗ്രൂപ്പ് ആണ് **ഓക്സിജൻ കുടുംബം**.ഓക്സിജൻ, സൾഫർ, സെലിനിയം, ടെല്ലൂറിയം, പൊളോണിയം എന്നീ മൂലകങ്ങളാണ് ഈ ഗ്രൂപ്പിൽ ഉൾപ്പെട്ടിരിക്കുന്നത്.

## അവലംബം

വർഗ്ഗം:ആവർത്തനപ്പട്ടിക
വർഗ്ഗം:മൂലകങ്ങളുടെ ഗ്രൂപ്പുകൾ
വർഗ്ഗം:ഓക്സിജൻ കുടുംബം
മുതീഉർറഹ്മാൻ നിസാമി

**മുതീഉർറഹ്മാൻ നിസാമി( Motiur Rahman Nizami)** (; 31 March 1943 – 11 May 2016)ബംഗ്ലാദേശിലെ രാഷ്ട്രീയ നേതാവും ഇസ്ലാമിക പണ്ഡിതനും ബംഗ്ലാദേശ് ജമാഅത്തെ ഇസ്ലാമി മുൻ നേതാവുമായിരുന്നു. 1991 മുതൽ 1996 വരെയുള്ള കാലയളവിലും 2001 മുതൽ 2006 വരെയുള്ള കാലയളവിലും പബ്ന മണ്ഡലത്തിൽ നിന്നും തെരഞ്ഞെടുക്കപ്പെട്ട പാർലമെന്ററി അംഗമായിരുന്നു.  ബംഗ്ലാദേശിലെ കൃഷി - വ്യവസായ മന്ത്രിയായി സേവനമനുഷ്ടിച്ചിട്ടുണ്ട്. ലോകത്ത് സ്വാധീനം ചെലുത്തിയ 500 പ്രമുഖരുടെ പട്ടികയിൽ ഇദ്ദേഹത്തിന്റെ പേരും ഉണ്ടായിരുന്നു.

അൽ ബദർ എന്ന സൈനിക ഗ്രൂപ്പിന്റെ മേധാവിയായിരുന്നു എന്ന കാരണം ചുമത്തി 2014 ഒക്ടോബർ 29 ന് 1971 ൽ നടന്ന ബംഗ്ലാദേശ് വിമോചന സമരത്തിന്റെ പേരിൽ ഇന്റർനാഷണൽ ക്രൈംസ് ട്രൈബ്രൂണൽ ബംഗ്ലാദേശ് യുദ്ധകുറ്റം ചുമത്തി.  വിധിയുമായി ബന്ധപ്പെട്ട് മനുഷ്യാവകാശലംഘനവും നീതിനിഷേധവും വ്യക്തമായ സാഹചര്യത്തിൽ അന്താരഷ്ട്രാ തലത്തിൽ ശക്തമായ വിമർശനങ്ങൾ നിലനിൽക്കെ ധാക്കാ സെന്റ്രൽ ജയിലിൽ വെച്ച് 2016 മെയ് 11ന് മുതീഉർറഹ്മാൻ നിസാമിയെ തൂക്കിലേറ്റുകയായിരുന്നു.   ബംഗ്ലാദേശിൽ തൂക്കിലേറ്റപ്പെടുന്ന മൂന്നാമത്തെ മന്ത്രിയാണിദ്ദേഹം. . ലോക മുസ്‌ലിം പണ്ഡിതവേദി ജനറൽ സെക്രട്ടറി ഡോ. അലി ഖറദാഗി, തുർക്കി പ്രസിഡന്റ് ഉർദുഗാൻ, ഹ്യൂമൻ റൈറ്റ്‌സ് വാച്ചിന്റെ ഏഷ്യ ഡിവിഷൻ ഡെപ്യൂട്ടി ഡയറക്ടർ ഫിൽ റോബർട്‌സൺ, ആംനസ്റ്റി ഇൻറർനാഷണൽ തെക്കനേഷ്യൻ റീജണൽ ഡയറക്ടർ ചമ്പ പട്ടേൽ തുടങ്ങിയവർ വിധിയിലെ നീതിനിഷേധവും മനുഷ്യാവകാശ ലംഘടനവും ചൂണ്ടിക്കാട്ടി.
## ജീവിതരേഖ
1943 മാർച്ച് 31 ന് പാബ്നയിലെ മോൻമോത്ത്പൂർ ഗ്രാമത്തിൽ ജനിച്ചു. പിതാവ് ലുതുഫുർറഹ്മാൻ ഖാൻ. മദ്രസയിൽ നിന്നും സെക്കന്ററി വിദ്യാഭ്യാസം പൂർത്തിയാക്കി. 1963 ൽ ധാകയിലെ മദ്രസായെ ആലിയയിൽ നിന്നും കാമിൽ ബിരുദവും 1967 ല് ധാക്കാ സർവ്വകലാശാലയിൽ നിന്നും ബാച്ചിലർ ബിരുദവും കരസ്ഥമാക്കി.
## നിയമ പോരാട്ടം
ബംഗ്ലാദേശിൽ നടന്ന മുതീഉർറഹ്മാൻ വധശിക്ഷ മനുഷ്യാവകാശത്തിനും എതിരാണെന്നും അദ്ദേഹത്തിന് നീതി ലഭ്യമായില്ലെന്നും ഐക്യരാഷ്ട്ര സഭക്ക് കീഴിലുള്ള ലോക മനുഷ്യാവകാശ സംഘടനയായ ആംനസ്റ്റി ഇൻറർനാഷണൽ വിമർശിച്ചു. 2016 മെയ് 10 ന് ആംനസ്റ്റി പുറത്ത് വട്ട പത്രക്കുറിപ്പിലാണ് ഇക്കാര്യം അറിയിച്ചത്. യുദ്ധകുറ്റങ്ങൾ വിചാരണ ചെയ്യാൻ 2010ൽ പ്രധാനമന്ത്രി ഷെയ്ഖ് ഹസീനയുടെ ഭരണകൂടം സ്ഥാപിച്ച പ്രത്യേക ട്രൈബ്യൂണൽ ഇതിനകം നിരവധി പ്രതിപക്ഷ നേതാക്കൾക്ക് വധശിക്ഷയും തടവും വിധിച്ചിട്ടുണ്ട്. അന്താരാഷ്ട്ര മാനദണ്ഡങ്ങൾ പാലിക്കാതെ രാഷ്ട്രീയ പ്രതികാരത്തോടെയാണ് ട്രൈബ്യൂണലിന്റെ പ്രവർത്തനമെന്ന് മനുഷ്യാവകാശ സംഘടനകൾ ആരോപിക്കുന്നു. 2011 നവംബറിൽ ഹൂമൺ റൈറ്റ്സ് വാച്ച് അടക്കമുള്ള മനുഷ്യവകാശ സംഘടനകൾ കേസ് മുന്നോട്ട് പോവുന്നതിലുള്ള ഗൂഢാലോചനയും ദുരൂഹതയും സുതാര്യതയും അഭാവവും കാരണം കേസിന്റെ പുരോഗതിയിൽ സംശയം രേഖപ്പെടുത്തുകയും വിവമർശന വിധേയമാവുകയും ചെയ്തിട്ടുണ്ട്.പ്രതിവിഭാഗം അഭിഭാഷകരും സാക്ഷികളും പീഡനത്തിരയായ റിപ്പോർട്ടുകളും പുറത്ത് വന്നിരുന്നു.. യുദ്ധ കുറ്റവാളികളെ വിചാരണ ചെയ്യുന്ന ട്രീ ബുണലിൽ അന്താരാഷ്ട്ര പ്രതിനിധിയെ ഉൾപ്പെടുത്തണമെന്ന നിർദ്ദേശവും പാലിക്കപ്പെട്ടില്ല.. അന്താരാഷ്ട്ര മാനദണ്ഡങ്ങൾ പാലിക്കാതെയാണ് ബംഗ്ലാദേശ് ക്രൈംസ് ട്രൈബ്യൂണൽ പ്രവർത്തിക്കുന്നതെന്ന് ഹ്യൂമൻ റൈറ്റ്‌സ് വാച്ച് ആരോപിച്ചു. കോടതിയിൽ തന്റെ വാദം അവതരിപ്പിക്കാൻ നിസാമിക്ക് വേണ്ടത്ര അവസരം പോലും കോടതി നൽകിയിട്ടില്ലെന്ന് ഹ്യൂമൻ റൈറ്റ്‌സ് വാച്ചിന്റെ ഏഷ്യ ഡിവിഷൻ ഡെപ്യൂട്ടി ഡയറക്ടർ ഫിൽ റോബർട്‌സൺ പറഞ്ഞു. .

## ഇതും കാണുക
* ബംഗ്ലാദേശ് ജമാഅത്തെ ഇസ്ലാമി
* അബുൽ അ‌അ്‌ലാ മൗദൂദി

## അവലംബം

വർഗ്ഗം:1943-ൽ ജനിച്ചവർ
വർഗ്ഗം:വധശിക്ഷക്ക് വിധേയരായവർ
വർഗ്ഗം:2016-ൽ മരിച്ചവർ
വർഗ്ഗം:വധശിക്ഷയ്ക്ക് വിധേയരായ ബംഗ്ലാദേശികൾ
വർഗ്ഗം:യുദ്ധക്കുറ്റത്തിന് ശിക്ഷിക്കപ്പെട്ടവർ
സി. മോയിൻ കുട്ടി

കേരളത്തിലെ പൊതുപ്രവർത്തകനും മുസ്ലീം ലീഗ് നേതാവുമാണ് **സി. മോയിൻ കുട്ടി**.

## ജീവിത രേഖ
അഹമ്മദ് കുട്ടി ഹാജിയുടെയും കുഞ്ഞി ഉമ്മാച്ചയുടെയും മകനായി 1943 ജനുവരി 1  ന് താമരശ്ശേരിയിൽ ജനിച്ചു. പ്രീ യൂണിവേഴ്‌സിറ്റി ബിരുദം നേടി. കർഷകനായിരുന്നു. 1996 ൽ കൊടുവള്ളിയിൽ നിന്ന് നിയമസഭാ അംഗമായി ജയിച്ചു. 2001-2006, 2011-16 കാലത്തും തിരുവമ്പാടി മണ്ഡലത്തെ നിയമസഭയിൽ പ്രതിനിധീകരിച്ചു. ഭാര്യ ഖദീജ. മൂന്ന് മക്കൾ. 2020 നവംബർ 9 ന് മരണമടഞ്ഞു. മുസ്‌ലിം യൂത്ത് ലീഗ് സംസ്ഥാന പ്രസിഡന്റും ജനറൽ സെക്രട്ടറിയുമായിരുന്നു. മുസ്‌ലിം ലീഗ് ജില്ലാ സെക്രട്ടറി, ട്രഷറർ എന്നീ പദവികളും വഹിച്ചിരുന്നു. കെഎസ്ആർടിസി ഉപദേശകസമിതിയംഗം, കെഎസ്ആർഡിബി, വഖഫ് ബോർഡ് എന്നിവിടങ്ങളിൽ അംഗമായിരുന്നു.

## തിരഞ്ഞെടുപ്പുകൾ

## അവലംബം

വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:2020-ൽ മരിച്ചവർ
വർഗ്ഗം:നവംബർ 9-ന് മരിച്ചവർ
വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:പതിനൊന്നാം കേരള നിയമസഭാംഗങ്ങൾ
നീർവാഴ

പശ്ചിമഘട്ടതദ്ദേശവാസിയായ ഒരു കുറ്റിച്ചെടിയാണ് **നീർവാഴ**. . ലെജിനാൻഡ്ര ജനുസ് ഇന്ത്യൻ ഉപഭൂഖണ്ഡത്തിലെ തദ്ദേശവാസിയാണ്. ഗോവ, മഹാരാഷ്ട്ര, കർണ്ണാടകം, കേരളം, തമിഴ്‌നാട്, ആന്ധ്രപ്രദേശ് എന്നീ സംസ്ഥാനങ്ങളിൽ കണ്ടുവരുന്ന ഈ ചെടി നീർച്ചാലുകളുടെ സമീപത്താണ് വളരുന്നത്. മഴക്കാലത്ത് മിക്കപ്പോഴും വെള്ളത്തിൽ മുങ്ങിപ്പോകാറുമുണ്ട് ഈ ചെടികൾ. ചൊറിച്ചിലിനുള്ള ഒരു മരുന്നുണ്ടാക്കാൻ ഈ ചെടിയുടെ നീര് ഉപയോഗിക്കാറുണ്ട്. അതുപോലെ വൃക്ക, ഹൃദ്രോഗം എന്നിവയ്ക്ക് ഉപയോഗിക്കുന്ന നീർവാഴ ക്ഷയത്തിനും പ്രാണിനാശിനിയായും ഉപയോഗിക്കുന്നു. 

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ജലസസ്യങ്ങൾ
ക്ലൂസിയേസീ

സപുഷ്പികളിൽപ്പെടുന്ന ഒരു സസ്യകുടുംബമാണ് **ക്ലൂസിയേസീ** (Clusiaceae). ഈ സസ്യകുടുംബത്തൽ ഏകദേശം 50 ജീനസ്സുകളിലായി 1200ഓളം സ്പീഷിസുകൾ ഉൾപ്പെടുന്നു. മരങ്ങളും കുറ്റിച്ചെടികളും ആരോഹികളുമടങ്ങുന്ന ഈ കുടുംബത്തിലെ സസ്യങ്ങൾ ലോകത്തിന്റെ മിക്ക പ്രദേശങ്ങളിലും, പ്രധാനമായും ഉഷ്ണ-മിതോഷ്ണമേഖലകളിൽ ആണ് വളരുന്നത്. 
കേരളീയർക്ക് പരിചിതങ്ങളായ നാഗകേസരം, നാങ്ക്, മലമ്പൊങ്ങ്, കുടംപുളി, മാങ്കോസ്റ്റീൻ  തുടങ്ങിയ സസ്യങ്ങൾ ക്ലൂസിയേസീ സസ്യകുടുംബത്തിലുൾപ്പെടുന്നവയാണ്
## സവിശേഷതകൾ
ഇവയിൽ വെളുത്ത നിറങ്ങളോടു കൂടിയതോ ആയ കറകാണപ്പെടുന്നു. ലഘുപത്രങ്ങളോടുകൂടിയ ഇവയുടെ ഇലകൾ വിപരീതമായും, വർത്തുളമായും ക്രമീകരിച്ചതും വളരെ വിരളം ചില സ്പീഷിസുകളിൽ ഏകാന്തരന്യാസത്തിൽ ക്രമീകരിച്ചതാണ്. ഇവയ്ക് ഉപപർണ്ണങ്ങൾ ഉണ്ടാകാറില്ല. സിരാവിന്യാസം ജാലികാസിരാവിന്യാസത്തോടു കൂടിയവയുംആണ്. ഏകലിംഗ സ്വഭാവത്തോടുകൂടിയ ഇവയുടെ പൂക്കൾ, പ്രസമത (കൃത്യം മൂന്നോ അതിൽ കൂടുതലോ ആയി വിഭജിക്കാവുന്ന-actinomorphy)പാലിക്കുന്നവയാണ്.

ഇവയുടെ പൂക്കളിൽ രണ്ട് വർത്തുളമായ പുഷ്‌പദളമണ്‌ഡലങ്ങളിൽ 2-10 വിദളങ്ങളും 4-12 ദളങ്ങളും വിന്യസിച്ചിരിക്കുന്നു. കേസരപുടം വെവ്വേറെ നിൽക്കുന്ന കുറേ കേസരങ്ങളോടുകൂടിയവയോ, അല്ലെങ്കിൽ പലകൂട്ടങ്ങളായി കാണപ്പെടുന്ന കേസരങ്ങളോടു കൂടിയവയോ ആണ്. 
സാധാരണയായി 3-5ഓ അതിൽ കൂടുതലോ പുഷ്‌പജനികൾ കൂടിച്ചേർന്നതാണ് ജനിപുടം (gynoecium, പുഷ്‌പജനികളുടെ എണ്ണത്തിനു സമാനമായിമായിരിക്കും അവയുടെ ജനിദണ്ഡും(style) അതിന്റെ അഗ്രഭാഗത്തുള്ള പരാഗണസ്ഥലവും. ഇവയുടെ അണ്ഡാശയം ഉയർന്നതും 3-5 അറകളോടുകൂടിയതുമാണ്. ഓരോ അറകളിലും കക്ഷങ്ങളിലായി വിന്യസിച്ച ഒന്നുമുതൽ ധാരാളം അണ്ഡകോശങ്ങൾ കാണപ്പെടുന്നു.

## അവലംബം

## പുറത്തേക്കുള്ള കണ്ണികൾ
* See Guttiferae  in L. Watson and M.J. Dallwitz (1992 onwards).  The families of flowering plants: descriptions, illustrations, identification, information retrieval.  http://delta-intkey.com 
* Garcinia Rat Studies http://www.sciencedirect.com/science/article/pii/S027869150400331X
* Garcinia Cambogia HCA https://www.nutritionforest.com/pure-garcinia-cambogia-extracts.html 
* See Key to Clusiaceae (Guttiferae) genera from Brazil (in Portuguese) 

വർഗ്ഗം:സസ്യകുടുംബങ്ങൾ
വർഗ്ഗം:മാൽപീഗൈൽസ് കുടുംബങ്ങൾ
വർഗ്ഗം:ക്ലൂസിയേസീ
ഏഷ്യയിലെ നദികളുടെ പട്ടിക

**ഏഷ്യയിലെ നദികളുടെ പട്ടിക**

## ഇതും കാണൂ
* നദികളുടെ പട്ടിക
* ആഫ്രിക്കയിലെ നദികളുടെ പട്ടിക
* അമേരിക്കകളിലെ നദികളുടെ പട്ടിക
*ഏഷ്യയിലെ നദികളുടെ പട്ടിക
* ഏഷ്യയിലെ നീളം കൂടിയ നദികൾ
* യൂറോപ്പിലെ നദികളുടെ പട്ടിക
* ഓഷ്യാനിയയിലെ നദികളുടെ പട്ടിക
* ഇന്ത്യയിലെ പ്രധാന നദികൾ
Template:Asia topic

വർഗ്ഗം:ഏഷ്യയിലെ നദികൾ
വർഗ്ഗം:നദികളുടെ പട്ടികകൾ
വർഗ്ഗം:ഏഷ്യ
വർഗ്ഗം:ഏഷ്യയുമായി ബന്ധപ്പെട്ട പട്ടികകൾ
വൈദ്യുത ഫ്ലക്സ്

**ഇലക്ട്രിക്ക് ഫ്ലക്സ്** എന്നത് നിർദ്ദിഷ്ട മേഖലറ്റിലൂടെയുള്ള വൈദ്യുതമണ്ഡലത്തിന്റെ പ്രവാഹത്തിന്റെ അളവാണ്. ഇലക്ട്രിക്ക്ഫ്ലക്സ് എന്നത് പ്രതലത്തിന് ലംബത്തിന് പോകുന്ന വൈദ്യുതബലരേഖകളുടെ എണ്ണത്തിന് നേർഅനുപാതത്തിലാണ്. വൈദ്യുതമണ്ഡലം ഏകാത്മകമാണെങ്കിൽ സദിശവിസ്തീർണ്ണം S ലൂടെ കടന്നുപോകുന്ന വൈദ്യുതഫ്ലക്സ് എന്നത് ആണ്.  

ഇവിടെ E എന്നത് വൈദ്യുതമണ്ഡലമാണ്, *E* എന്നത് ഇതിന്റെ അളവാണ്,  *S* എന്നത് പ്രതലത്തിന്റെ വിസ്തീർണ്ണമാണ്, *θ* എന്നത് വൈദ്യുതബലരേഖകളും *S* 
*
*dΦE''

വർഗ്ഗം:ഭൗതിക പരിമാണങ്ങൾ
വർഗ്ഗം:ഇലക്ട്രോസ്റ്റാറ്റിക്സ്
പുഷ്പ ച‌ന്ദ്രഞണ്ട്

കടൽത്തീരങ്ങളിൽ കണ്ടുവരുന്ന ചെറിയ ഇനം ഞണ്ടാണ് **പുഷ്പ ചന്ദ്രഞണ്ട് ** ഫ്ലവർ മൂൺ ക്രാബ് (Flower moon crab﻿). . പരന്ന പെടലുകൾ പോലുള്ള അഞ്ചു ജോടി കാലുകളാണ് ഇവയുടെ പ്രത്യേകത. വലിപ്പം 5-8 സെന്റിമീറ്റർ. ശരീരം മഞ്ഞനിറത്തിൽ മെറൂൺ പുള്ളികൾ വെള്ളപാണ്ടുകൾ പോലെ വല പോലെ കാണപ്പെടുന്നു. കേരളത്തിൽ ഇവയുടെ രണ്ടിനങ്ങൾ കാണപ്പെടുന്നു.

## അവലംബം

വർഗ്ഗം:ഞണ്ടുകൾ
റീൻഹാഡ് ഹെയ്‌ഡ്രിക്

ഹോളോകോസ്റ്റിന്റെ മുഖ്യസൂത്രകാരന്മാരിൽ ഒരാളായിരുന്നു നാസി നേതൃത്വത്തിലെ ഏറ്റവും ക്രൂരനായ മനുഷ്യൻ എന്ന് അറിയപ്പെട്ട, രണ്ടാം ലോകമഹായുദ്ധകാലത്തെ ഒരു ഉയർന്ന നാസി ഉദ്യോഗസ്ഥനായ **റീൻഹാഡ് ഹെയ്‌ഡ്രിക് (Reinhard Heydrich)**. **Reinhard Tristan Eugen Heydrich** () (7 മാർച്ച് 1904&nbsp;– 4 ജൂൺ 1942). ഇയാൾ പ്രധാനസംഘനേതാവും പോലീസ് ജനറലും (എസ് എസ്സ്-*[[Obergruppenführer]] und General der Polizei* ) ആയിരുന്നു. കൂടാതെ നാസി മുഖ്യ സുരക്ഷാസംഘത്തിന്റെ നേതൃസ്ഥാനവും (ഗസ്റ്റപ്പോയും, ക്രിപ്പോയും, എസ് ഡിയും ഉൾപ്പെടെ) ഇയാൾ വഹിച്ചിരുന്നു. ബൊഹീമിയയുടെയും മൊറേവിയയുടെയും ഭരണാധികാരിയായും താൽക്കാലികമായി ഇയാളെ നിയമിച്ചിരുന്നു. (*Stellvertretender Reichsprotektor* (Deputy/Acting Reich-Protector). പിന്നീട് ഇന്റർപോൾ എന്നറിയപ്പെട്ട ഇന്റർനാഷണൽ ക്രിമിനൽ പോലീസ് കമ്മീഷന്റെ (ICPC) അധ്യക്ഷനായും ഇയാൾ ഇരുന്നിട്ടുണ്ട്. ജർമൻ അധീനതയിലുള്ള പ്രദേശത്തെ ജൂതരെ കൂട്ടക്കൊല ചെയ്യുകവഴി ജൂതപ്രശ്നത്തിന്റെ അന്തിമപരിഹാരത്തിനായി 1942 ജനുവരിയിൽ സംഘടിപ്പിച്ച വാൻസീ കോൺഫറൻസിന്റെ അധ്യക്ഷനും ഇയാൾ ആയിരുന്നു.

നാസിനേതൃത്വത്തിലെ ഏറ്റവും ക്രൂരനാ‌യ വ്യക്തിയായിട്ടാണ് പല ചരിത്രകാരന്മാരും ഹെയ്‌ഡ്രിക്കിനെ കരുതുന്നത്. ഇരുമ്പിന്റെ ഹൃദയം ഉള്ളയാൾ എന്നാണ് ഹിറ്റ്‌ലർ തന്നെ ഇയാളെ വിശേഷിപ്പിച്ചിരുന്നത്. നാസിപ്പാർട്ടിക്കെതിരെയുള്ള നീക്കങ്ങൾ മനസ്സിലാക്കാനും അറസ്റ്റ്, നാടുകടത്തൽ, കൊലപാതകങ്ങൾ എന്നിവ വഴി അവയെ ഇല്ലായ്മ ചെയ്യാനുമായി ഉണ്ടാക്കിയ സംഘടനയായ *[[Sicherheitsdienst|എസ് ഡി]]* (SD) രൂപീകരിച്ച അയാൾ അതിന്റെ തലവനുമായിരുന്നു. ജൂതന്മാക്കെതിരെ വ്യാപകഅക്രമം അഴിച്ചുവിട്ട *[[Kristallnacht|കൃസ്റ്റൽനൈറ്റിന്റെ]]* സൂത്രധാരൻമാരിലൊരാൾ ഹെയ്‌ഡ്രിക് ആയിരുന്നു. ഹോളോകോസ്റ്റിന്റെ ഒരു മുന്നൊരുക്കമായിരുന്നു കൃസ്റ്റൽനൈറ്റ്. പ്രാഗിലെത്തിയപ്പോൾ, ചെക്ക് സംസ്കാരത്തെ അടിച്ചമർത്തുകയും ചെക്ക് ചെറുത്തുനിൽപ്പിലെ അംഗങ്ങളെ നാടുകടത്തുകയും വധിക്കുകയും ചെയ്തുകൊണ്ട് നാസി അധിനിവേശത്തോടുള്ള എതിർപ്പ് ഇല്ലാതാക്കാൻ ഹെഡ്രിക്ക് ശ്രമിച്ചു. ജർമ്മൻ സൈന്യത്തിന്റെ പശ്ചാത്തലത്തിൽ സഞ്ചരിച്ച് 1.3 ദശലക്ഷം ജൂതന്മാരടക്കം രണ്ട് ദശലക്ഷത്തിലധികം ആളുകളെ കൂട്ട വെടിവയ്പിലൂടെയും വാതകത്തിലൂടെയും കൊലപ്പെടുത്തിയ പ്രത്യേക ടാസ്‌ക് ഫോഴ്‌സായ ഐൻസാറ്റ്സ്ഗ്രൂപ്പന്റെ നേരിട്ടുള്ള ഉത്തരവാദിത്തം അദ്ദേഹത്തിനായിരുന്നു. 

ബ്രിട്ടീഷ് സ്പെഷ്യൽ ഓപ്പറേഷൻസ് എക്സിക്യൂട്ടീവ് പരിശീലനം ലഭിച്ച ചെക്ക്, സ്ലൊവാക് സൈനികർ 1942 മെയ് 27 ന് പ്രാഗിൽ പതിയിരുന്ന് അദ്ദേഹത്തെ ആക്രമിക്കുകയും ഗുരുതരമായി പരിക്കേൽപ്പിക്കുകയും ചെയ്തു. ഓപ്പറേഷൻ ആന്ത്രോപോയിഡിൽ വച്ച് അദ്ദേഹത്തെ കൊല്ലാൻ ചെക്കോസ്ലോവാക് സർക്കാർ പ്രവാസിയെ അയച്ചിരുന്നു. ഒരാഴ്ചയ്ക്ക് ശേഷം പരിക്കുകളോടെ അദ്ദേഹം മരിച്ചു. നാസി രഹസ്യാന്വേഷണം കൊലയാളികളെ ലിഡിസ്, ലെസകി എന്നീ ഗ്രാമങ്ങളുമായി തെറ്റായി ബന്ധിപ്പിച്ചു. രണ്ട് ഗ്രാമങ്ങളും തകർക്കുകയും 16 വയസ്സിനു മുകളിലുള്ള എല്ലാ പുരുഷന്മാരെയും ആൺകുട്ടികളെയും വെടിവച്ചു കൊന്നു. അവരുടെ കൈപ്പിടിയിലുള്ള കുറച്ചു സ്ത്രീകളെയും കുട്ടികളെയും ഒഴികെ മറ്റെല്ലാവരെയും നാസി തടങ്കൽപ്പാളയങ്ങളിൽ നാടുകടത്തി കൊലപ്പെടുത്തി.

## അവലംബം

## പുറത്തേക്കുള്ള കണ്ണികൾ

വർഗ്ഗം:നാസികൾ
വർഗ്ഗം:നാസിസം
വർഗ്ഗം:ഓഷ്‌വിറ്റ്സ് തടങ്കൽപ്പാളയം
വർഗ്ഗം:ഹോളോകോസ്റ്റ് ഒരുക്കിയവർ
വർഗ്ഗം:1904-ൽ ജനിച്ചവർ
വർഗ്ഗം:മാർച്ച് 7-ന് ജനിച്ചവർ
വർഗ്ഗം:1942-ൽ മരിച്ചവർ
വർഗ്ഗം:ജൂൺ 4-ന് മരിച്ചവർ
വർഗ്ഗം:കൊല്ലപ്പെട്ട നാസികൾ
വർഗ്ഗം:സഖ്യസേനകളാൽ വധിക്കപ്പെട്ട നാസികൾ
നൈട്രജൻ കുടുംബം

ആവർത്തനപ്പട്ടികയിലെ പതിനഞ്ചാമത്തെ ഗ്രൂപ്പാണ് **നൈട്രജൻ കുടുംബം**. നൈട്രജൻ, ഫോസ്ഫറസ്, ആർസെനിക്,ആന്റിമണി, ബിസ്മത്ത് എന്നീ മൂലകങ്ങളാണീ ഗ്രൂപ്പിൽ ഉൾപ്പെട്ടിരിക്കുന്നത്.

## അവലംബം


വർഗ്ഗം:മൂലകങ്ങളുടെ ഗ്രൂപ്പുകൾ
വർഗ്ഗം:ആവർത്തനപ്പട്ടിക
ബാറ്റിൽഷിപ്പ് പൊട്ടെംകിൻ

റഷ്യൻ സംവിധായകനായ സെർഗി ഐസൻസ്റ്റിൻ 1925-ൽ സംവിധാനം ചെയ്ത വിഖ്യാതനിശ്ശബ്ദചലചിത്രമാ​ണ് **ബാറ്റിൽഷിപ്പ് പൊട്ടെംക്കിൻ**. ഈ ചലചിത്രം നിർമ്മിച്ചത് മോസ്ഫിലീം ആണ്. സാർ ചക്രവർത്തിമാരുടെ ഭര​ണകാലത്തിലെ ഒരു യഥാർഥ സംഭവത്തെ അധികരിച്ചാണ് ഈ നിശ്ശബ്ദചലചിത്രം രൂപം കൊ​ണ്ടത്. കരിങ്കടലിലെ റഷ്യൻ യുദ്ധകപ്പലുകളായ പൊട്ടെംക്കിനിൽ അസംതൃപ്തരായ നാവികർ നടത്തിയ കലാപം ഒരു രാഷ്ട്രീയസമരമായി പരിണമിച്ചതിന്റെ ദ‍ൃശ്യാവിഷ്കാരമാണ് ഈ ചലചിത്രം.
1958-ൽ  ബ്രുസെൽസ് വേൾഡസ് ഫെയർ ഈ  ചലചിത്രത്തെ എക്കാലത്തെയും മഹത്തായ ചലചിത്രമായി തെരഞ്ഞെടുത്തു.

## അവലംബം

വർഗ്ഗം:റഷ്യൻ ചലച്ചിത്രങ്ങൾ
വർഗ്ഗം:1925-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:സോവിയറ്റ് ചലച്ചിത്രങ്ങൾ
മഖ്ദൂം

സൈനുദ്ദീൻ മഖ്ദൂം ഒന്നാമൻ്റെ മൂന്ന് ആൺമക്കളിൽ ഇളയവൻ. ഹിജ്റ വർഷം 924 പൊന്നാനിയിൽ ജനിച്ചു. പിതാവിൽ നിന്നും ശേഷം സഹോദരി ഭർത്താവ് ശൈഖ് ഉസ്മാൻ എന്നിവരിൽ നിന്നും പ്രാഥമിക പഠനം. പിന്നീട് കോഴിക്കോട് ഖാളി ശിഹാബുദ്ദീൻ അഹമ്മദിൽ (മുഹ്'യിൻ മാലയുടെ രചയിതാവായ ഖാളി മുഹമ്മദ് എന്നവരുടെ പിതാമഹൻ) നിന്ന് പഠിച്ചു.   ഹിജ്‌റ 994 റംസാൻ 16 ന് മരണപ്പെട്ടു(1). അല്ലാമാ അബ്ദുൽ അസീസ്‌ മഖ്ദൂം പോർച്ചുഗീസുകാരുടെ ചാലിയം കോട്ട തകർക്കാൻ നേത്രത്വം നല്കിയ മുസ്ലിം പണ്ഡിതനായിരുന്നു.(2) 

 

## അവലംബം
1) തൽമീഹ് ആമുഖം- വൈലത്തൂർ ബാവ മുസ്‌ലിയാർ

(2) മഖ്ദൂം കുടുംബം IPB
ഖാളി

ഖാളി അബ്ദുരഹ്മാൻ മഖ്ദൂം ശൈഖ് ഉസ്മാൻ മഖ്ദൂംന്റെ മൂത്ത പുത്രനാണ് അബ്ദുറഹ്മാൻ രണ്ടാമൻ ആറാമത്തെ മഖ്ദൂമായിരുന്ന അബ്ദുൽ അസീസ് രണ്ടാമന് ശേഷം ഇദ്ദേഹമാണ് സ്ഥാനമേറ്റെടുത്തത്. ഹിജ്‌റ 1110ൽ വഫാത്തായി.
ഗതാഗതക്കുരുക്ക്

[ലഘുചിത്രം|[മോസ്കോ യിലെ ഒരു ഗതാഗതക്കുരുക്ക്.]]
ഗതാഗതമാർഗ്ഗങ്ങളുടെ ഉപയോഗം കൂടുന്നതുമൂലം ഉണ്ടാകുന്ന ഒരവസ്ഥയാണ് **ഗതാഗതക്കുരുക്ക്** (Traffic congestion, Traffic jam). കുറഞ്ഞ വേഗതയിലുള്ളയാത്ര, യാത്രാസമയത്തിലുള്ള വർദ്ധനവ്, വാഹനങ്ങളുടെ നീണ്ടനിര എന്നിവയാണു ഗതാഗതക്കുരുക്കിന്റെ സവിശേഷതകൾ. ഇതിന്റെ സർവസാധാരണമായ ഉദാഹരണമാണു റോഡിൽ വാഹനങ്ങളുടെ അമിതമായ ഉപയോഗം. വാഹനങ്ങൾ തമ്മിലുള്ള അകലം കുറയുന്ന വിധത്തിൽ ഗതാഗതത്തിന്റെ ആവശ്യകത വർദ്ധിക്കുമ്പോൾ ഗതാഗത ഒഴുക്കിന്റെ വേഗതകുറയുന്നു, ഇത് വാഹനങ്ങളുടെ തിക്കും തിരക്കിനും കാരണമാകുന്നു. ഒരു റോഡിന്റെ അല്ലെങ്കിൽ ജംഗ്‌ഷന്റെ ഉപയോഗം അതിന്റെ ഉൾക്കൊള്ളാനുള്ള പ്രാപ്തിയുടെ പാരമ്യത്തിലെത്തുമ്പോൾ  അത് ഗതാഗതക്കുരുക്കിനു കാരണമാകുന്നു. ഗതാഗതക്കുരുക്ക് വാഹനമോടിക്കുന്ന ആളുകളുടെ മാനസിക പിരിമുറുക്കത്തിനും അരിശത്തിനും കാരണമാകുന്നു. 

## വിപരീത ഫലങ്ങൾ
ലഘുചിത്രം|ഗതാഗതക്കുരുക്കിൽ നിരാശനായ ഡ്രൈവർ
* ഡ്രൈവർമാരുടേയും യാത്രക്കാരുടെയും ക്രിയാത്മകമായി ഉപയോഗിക്കപ്പെടേണ്ട വിലപ്പെട്ട സമയം ഗതാഗതക്കുരുക്കുമൂലം നഷ്ടപ്പെടുന്നു. 
* ജോലികൾക്കും യോഗങ്ങൾക്കും വിദ്യാഭ്യാസ ആവശ്യങ്ങൾക്കും വൈകിയെത്തുന്നതു മൂലം കച്ചവടത്തിൽ നഷ്ടവും അച്ചടക്ക നടപടിയും വ്യക്തിപരമായ നഷ്ടങ്ങളും ഉണ്ടാകാൻ ഗതാഗതക്കുരുക്കു് കാരണമാകുന്നു. 
* യാത്രാസമയം മുൻകൂട്ടി കണക്കാക്കാൻ കഴിയാത്തതുമൂലം യാതയ്ക്കായി കൂടുതൽ സമയം മാറ്റിവെയ്ക്കുകയും ക്രിയാമകപ്രവർത്തനങ്ങളിലേർപ്പെടേണ്ട സമയം കുറയുകയും ചെയ്യുന്നു. 
* ആക്സിലറേഷനും ബ്രേക്കിംഗും വർദ്ധിക്കുന്നതിനാൽ അനാവശ്യ ഇന്ധനഉപയോഗത്തിലൂടെ അന്തരീക്ഷമലിനീകരണവും കാർബൺഡൈഓക്സൈഡ് പുറംതള്ളലും കൂടുന്നു.
* ആക്സിലറേഷനും ബ്രേക്കിംഗും വർദ്ധിക്കുന്നതിനാൽ വാഹനങ്ങളുടെ തേയ്മാനം വർദ്ധിക്കുന്നു.
* ഗതാഗതക്കുരുക്കു് ഡ്രൈവർമാരുടെ മാനസികമായ പിരിമുറുക്കത്തിനും ശാരീരിക അസ്വസ്ഥകൾക്കും കാരണമാകുന്നു.
* അത്യാവശ്യമായി ലക്ഷ്യത്തിലേക്കെത്തേണ്ട വാഹനങ്ങൾ (emergency vehicles) ഗതാഗതക്കുരുക്കുമൂലം വൈകുന്നു. 
* പ്രധാനപാതയിലെ ഗതാഗതക്കുരുക്ക് അതുമായി ബന്ധപ്പെട്ട മറ്റു ചെറുപാതകളിലും യാത്രാ ക്ലേശം സൃഷ്ടിക്കുന്നു. 
* അപകടസാധ്യത വർദ്ധിക്കുന്നു.

## പുറത്തേക്കുള്ള കണ്ണികൾ
* Institute of Transportation Engineers
* S. Maerivoet, Modelling Traffic on Motorways: State-of-the-Art, Numerical Data Analysis, and Dynamic Traffic Assignment, Katholieke Universiteit Leuven, 2006
* The Physics of Traffic Jams 
* How Traffic Works from HowStuffWorks.com
* Traffic Bulldog – Commuter Advocacy
* Big Traffic Jams: A Photo Tour  — slideshow by *[[Life magazine]]*

വർഗ്ഗം:വാഹനങ്ങൾ
വർഗ്ഗം:ഗതാഗതം
ബോറേനുകൾ

BxHy എന്ന പൊതുരാസനാമമുള്ള സംയുക്തങ്ങളാണ് **ബോറേനുകൾ**.

വർഗ്ഗം:ഹൈഡ്രജൻ സം‌യുക്തങ്ങൾ
വർഗ്ഗം:ബോറേനുകൾ
പിരി പിരി

കാന്താരി (ചീനിമുളക് ചെടി) മുളക് ചെടിയുടെ വിളഭേദമായ (cultivar) ഒരു കുറ്റിച്ചെടി. (ശാസ്ത്രീയ നാമം.Capsicum frutescens).ആഫ്രിക്കൻ പറവക്കണ്ണൻ മുളക്( African bird's eye chili) എന്നും വിശേഷണമുണ്ട്. അംഗോള, ഉഗാണ്ട, മലാവി, സൗത്ത് ആഫ്രിക്ക, ഘാന, നൈജീരിയ, സാംബിയ, സിംബാബ്‌വെ, മൊസാംബിക്വ്, സൗത്ത് സുഡാൻ, എത്തിയോപ്യ എന്നീ ആഫ്രിക്കൻ രാജ്യങ്ങളിൽ കൃഷി ചെയ്തു വരുന്നു. പോർച്ചുഗീസുകാരാണ് ഈ മുളക് ഇന്ത്യയിൽ പ്രചരിപ്പിച്ചത്.

## അവലംബം

വർഗ്ഗം:സുഗന്ധവ്യഞ്ജനങ്ങൾ
വർഗ്ഗം:മുളകുകൾ
വർഗ്ഗം:കാപ്സിക്കം കൾട്ടിവറുകൾ
കേരളത്തിലെ നിയമസഭാ ഉപതിരഞ്ഞെടുപ്പുകൾ

കേരള നിയമസഭാ ഉപതിരഞ്ഞെടുപ്പുകൾ നടന്ന വർഷവും മണ്ഡലങ്ങളുടെ പേരുകളും. 

## ഉപ തിരഞ്ഞെടുപ്പുകൾ നടന്ന വർഷവും മണ്ഡലങ്ങളും

## അവലംബം

വർഗ്ഗം:കേരള നിയമസഭ
വർഗ്ഗം:കേരളത്തിലെ നിയമസഭാതിരഞ്ഞെടുപ്പുകൾ
നാരായണമംഗലത്ത് അഗ്നിശർമ്മൻ നമ്പൂതിരി

വേദവും തർക്കവും ഹിന്ദിയും അഭ്യസിച്ച്  കടവല്ലൂർ അന്യോന്യത്തിൽ പങ്കെടുത്ത് കടന്നിരിക്കൽ എന്ന പദവി വളരെ ചെറുപ്രായത്തിൽ തന്നെ  നേടിയിട്ടുള്ള വേദപണ്ഡിതനാണ് **നാരായണമംഗലത്ത് അഗ്നിശർമ്മൻ നമ്പൂതിരി**. സംസ്‌കൃത കാവ്യനാടകാദികളിലും വ്യാകരണത്തിലും പ്രഗല്ഭനായ  അദ്ദേഹത്തിന് തൃശ്ശൂർ തെക്കേ മഠത്തിന്റെ ആചാര്യരത്‌ന പുരസ്‌കാരം ലഭിച്ചിട്ടുണ്ട്.   
## ജിവിതരേഖ
1925ൽ എടപ്പാളിൽ ജനിച്ചു. കേരളത്തിലെ വിവിധ സർക്കാർ ഹൈസ്‌കൂളുകളിൽ ഹിന്ദി അദ്ധ്യാപകനായും ഗുരുവായൂർ ദേവസ്വം വേദപാഠശാലയിലെ പ്രധാന ആചാര്യനായും സേവനമനുഷ്ഠിച്ചിട്ടുണ്ട്. അനവധി അതിരാത്രങ്ങളിലും വേദസമ്മേളനങ്ങളിലും പങ്കെടുത്തിട്ടുണ്ട്. 70 വർഷം കടവല്ലൂർ അന്യോന്യത്തിൽ മത്സരാർത്ഥിയായും പരീക്ഷകനായും പങ്കെടുത്തു. ഋഗ്വേദത്തിനു നല്കിയ സമഗ്രസംഭാവനയ്ക്കുള്ള അംഗീകാരമായി കാഞ്ചി സർവകലാശാല വേദരത്നം പട്ടം നല്കി.  രേവതി പട്ടത്താനം സദസ്സിൽ  കോഴിക്കോട് സാമൂതിരി ഉണ്ണി അനുജൻ രാജാ പണക്കിഴിയും പുടവയും നൽകി ആദരിച്ചിട്ടുണ്ട്. പരമ്പരാഗത വേദപണ്ഡിതഗണത്തിൽ ഉൾപ്പെടുന്ന വ്യക്തിയാണ്. തൃശ്ശൂർ  ജില്ലയിലെ വടക്കാഞ്ചേരി ചിറ്റണ്ടയിലാണ് താമസിക്കുന്നത്. പുന്നത്തൂർ കോവിലകത്ത് രാധ തമ്പുരാട്ടിയാണ് ഭാര്യ.

## പുരസ്കാരങ്ങൾ
* യുനെസ്‌കോയുടെ ഗുരുദക്ഷിണ
* ഭാരതീയ വിദ്യാഭവന്റെ ഗാംഗേയപുരസ്കാരം
* രേവതി പട്ടത്താനപുരസ്കാരം
* കാഞ്ചി, ശൃംഗേരി
* ബ്രഹ്മസ്വം മഠങ്ങളിൽനിന്നുള്ള പുരസ്‌കാരങ്ങൾ    
* വി കെ നാരായണഭട്ടതിരി സ്മൃതി പുരസ്കാരം
*  http://www.heraldofindia.com/article.php?month=12&year=2013  
## അവലംബം


വർഗ്ഗം:വേദ പണ്ഡിതർ
4.https://www.facebook.com/groups/217011265303823/permalink/612952475709698/

5. http://www.heraldofindia.com/article.php?month=12&year=2013
അട്രൊപിൻ

പ്രകൃതിദത്തമായ ഒരു ബെല്ലഡോണ ആൽക്കലോയ്ഡ് ആണ് **അട്രോപിൻ**. ചിലതരം മസ്കാരിനിക് വിഷവാതകങ്ങൾ, ഓർഗാനോ ഫോസ്ഫേറ്റ് കീടനാശിനികൾ എന്നിവ കാരണമായി ഉണ്ടാകുന്ന വിഷബാധകൾക്ക് പ്രതിവിധിയായി ഉപയോഗിച്ചുവരുന്ന ഒരു ജീവൻരക്ഷാഔഷധമാണ് **അട്രൊപിൻ (Atropine)**. ഹൃദയമിടിപ്പ് കുറയുന്നതു തടയാനും ശസ്ത്രക്രിയയ്ക്കിടെ ഉമിനീരിന്റെ ഒഴുക്ക് കുറയ്ക്കാനും പ്രയോജനപ്പെടുന്നു.

അട്രോപ ബെല്ലഡോണ എന്ന സസ്യത്തിൽ നിന്നാണ് ആദ്യമായി ഈ ഔഷധം വേർതിരിച്ചെടുത്തത്. എന്നാൽ സോളനേസിയേ കുടുംബത്തിലെ നിരവധി സസ്യങ്ങൾ ഇതുത്പാദിപ്പിക്കുന്നുണ്ട്. 

സാധാരണയായി സിരയിലേക്കോ പേശിയിലേക്കോ കുത്തിവയ്ക്കുകയാണ് ചെയ്യുന്നത്. സിരയിലേക്ക് കുത്തിവച്ചാൽ ഒരു മിനിറ്റിനകം ഈ ഔഷധം പ്രവർത്തിച്ചുതുടങ്ങുന്നു.ഒരു മണിക്കൂർ വരെ ഇതിന്റെ ഫലം ലഭിക്കും. വിഷബാധയിൽ ഉയർന്ന അളവിൽ കുത്തിവയ്ക്കേണ്ടതായി വരും. അസെറ്റൈൽകൊളൈൻ എന്ന നാഡീയപ്രേഷകത്തെ തടയുക വഴി അട്രൊപിൻ പാരാസിമ്പതെറ്റിക് നാഡിവ്യവസ്ഥയെ മന്ദീഭവിപ്പിക്കുന്നു. ഇതാണ് അട്രൊപിന്റെ ഔഷധഗുണത്തിന് കാരണം. വായവരൾച്ച, കൃഷ്ണമണികളുടെ വികാസം, മൂത്രതടസ്സം, മലബന്ധം, കൂടിയ ഹൃദയമിടിപ്പ് തുടങ്ങിയവയാണ് സാധാരണ പാർശ്വഫലങ്ങൾ. ഗ്ലൂക്കോമയുള്ള രോഗികൾക്ക് അട്രൊപിൻ നിഷിദ്ധമാണ്. ശരീരസ്രവങ്ങളുടെ ഉത്പാദനം നിർത്തുകയാണ് അട്രോപിൻ ചെയ്യുന്നത്. ഉദാ: ഉമിനീർ, മൂത്രം, വിയർപ്പ് തുടങ്ങിയവ. 

സോളനേസീ കുടുംബത്തിൽപ്പെട്ട ഉമ്മം, ബെല്ലഡോണ തുടങ്ങിയ പലസസ്യങ്ങളിലും പ്രകൃതിദത്തമായ അട്രൊപിൻ കാണപ്പെടുന്നുണ്ട്. ട്രൊപിൻ, ട്രൊപിൿ ആസിഡ് എന്നീ രാസവസ്തുക്കൾ ഹൈഡ്രൊക്ലോറിക് ആസിഡിന്റെ സാന്നിധ്യത്തിൽ പ്രവർത്തിക്കുമ്പോൾ കൃത്രിമ അട്രൊപിൻ ലഭിക്കുന്നു. ലോകാരോഗ്യസംഘടനയുടെ അവശ്യമരുന്നുകളുടെ പട്ടികയിൽ ഉൾപ്പെട്ടിട്ടുള്ള അട്രൊപിൻ താരതമ്യേന വിലകുറഞ്ഞ ഒരു ഔഷധമാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ഔഷധങ്ങൾ
വർഗ്ഗം:മറുമരുന്നുകൾ
വർഗ്ഗം:എൻതിയൊജെൻ
വർഗ്ഗം:അവശ്യ മരുന്നുകൾ
വർഗ്ഗം:ആൽക്കഹോളുകൾ
അൽ-ബദർ

ബംഗ്ലാദേശ് വിമോചനയുദ്ധകാലത്ത് ബംഗ്ലദേശ് ദേശീയവാദികൾക്കെതിരെ പാകിസ്താന്റെ സഹായത്തോടെ രൂപീകരിച്ച അർദ്ധസൈനിക വിഭാഗമാണ് **അൽ-ബദർ**.

## അവലംബം

വർഗ്ഗം:ബംഗ്ലാദേശിന്റെ ചരിത്രം
വർഗ്ഗം:ബംഗ്ലാദേശ് വിമോചന യുദ്ധം
യു.വൈ സ്കുട്ടി

ഒരു ചുവന്ന ഭീമൻ നക്ഷത്രമാണ് **യു.വൈ സ്കുട്ടി**(), ഇപ്പോൾ അറിയപ്പെടുന്നതിൽ വെച്ച് ഏറ്റവും വലിയ നക്ഷത്രമായി കണക്കാക്കപ്പെടുന്നതിൽ പ്രമുഖമായതാണിത്.
thumb|left|ഭൂമിയുമായുള്ള വലിപ്പത്തിന്റെ താരതമ്യം

## അവലംബം

വർഗ്ഗം:നക്ഷത്രങ്ങൾ
വർഗ്ഗം:അതിഭീമ നക്ഷത്രങ്ങൾ
ധൂമകേതുവിന്റെ ന്യൂക്ലിയസ്

ഒരു ധൂമകേതുവിന്റെ ഖര രൂപത്തിലുള്ള മദ്ധ്യ ഭാഗമാണ് ഡേർട്ടി സ്നോബാൾ എന്നോ ഐസി സ്നോബാൾ എന്നോ അറിയപ്പെടുന്ന **ധൂമകേതുവിന്റെ ന്യൂക്ലിയസ്**. ഒരു ധൂമകേതുവിന്റെ ന്യൂക്ലിയസ്, പാറയോ പൊടിയോ തണുത്തു വിറങ്ങലിച്ച വാതകങ്ങളോ ചേർന്നാണു   ഉണ്ടായിരിക്കുന്നത്. സൂര്യനാൽ ചൂടാകുന്ന സമയം ഈ വാതകങ്ങൾ ആവിയായിമാറുന്നു. അങ്ങനെ അവ ധൂമകേതുവിന്റെ ന്യൂക്ലിയസിനു ചുറ്റുപാടുമായി ഒരു അന്തരീക്ഷമായി നിലനിൽക്കുന്നു. ഈ അന്തരീക്ഷത്തെ ധൂമകേതുവിന്റെ കോമ എന്നു പറയുന്നു. ഈ കോമയിൽ സൂര്യന്റെ വികിരണ മർദ്ദം, സൗരവാതം എന്നിവ ചെലുത്തുന്ന ബലം അതിനെ സൂര്യനു എതിർ ഭാഗത്തായി വളരെ നീളമുള്ള ഒരു വാൽ ആയി മാറ്റുന്നു. ഒരു ധൂമകേതുവിന്റെ മാതൃകാ ന്യൂക്ലിയസിനു 0.04 അൽബിഡോ കാണും. ഇത്, കൽക്കരിയേക്കാൾ കറുത്തതും പൊടി കൊണ്ട് ആവരണം ചെയ്തതുമാണ്. 

റോസെറ്റ, ഫിലെ എന്നീ ബഹിരാകാശ വാഹനങ്ങൾ തന്ന വിവരമനുസരിച്ച്, 67P/ചെര്യുമോവ്–ഗെരാസിമെങ്കോ എന്ന ധൂമകേതുവിന് കാന്തിക ക്ഷേത്രമില്ല എന്നതാണ്. 
## ഉദ്ഭവം

ധൂമകേതുക്കളോ അവയുടെതരം വസ്തുക്കളോ സൗരയൂഥത്തിലെ ഗ്രഹങ്ങൾ ഉണ്ടാകുന്നതിനു ലക്ഷക്കണക്കു വർഷങ്ങൾക്കു മുമ്പാണുണ്ടായത്. എപ്പോഴാണ് എങ്ങനെയാണ് ധൂമകേതു ഉണ്ടായത് എന്ത് തർക്ക വിഷയമാണ്. ഇവയുടെ ഉദ്ഭവം ഗ്രഹോത്ഭവം പോലെ ബലതന്ത്രവും ജിയോളജിയും കണക്കിലെടുത്തു വേണം കണ്ടെത്താൻ.

ജ്യോതിശാസ്ത്രജ്ഞർ ചിന്തിക്കുന്നത്, ഊർട്ട് മെഘങ്ങളിൽ നിന്നോ സ്കാറ്റേഡ് ഡിസ്കിൽ നിന്നോ ഉദ്ഭവിച്ചതാണ് ധൂമകേതുക്കൾ എന്നാണ്. 
## വലിപ്പം

മിക്ക ധൂമകേതുവിന്റെ ന്യൂക്ലിയസും 16 കി. മി.(10 മൈലിനു) മുകളിൽ വലിപ്പം വരില്ല. C/2002 VQ94 (~100&nbsp;km), Hale–Bopp (~60&nbsp;km), 29P (~30.8&nbsp;km), 109P/Swift–Tuttle (~26&nbsp;km), and 28P/Neujmin (~21.4&nbsp;km).

## ഘടകങ്ങൾ
ഏതാണ്ട് 80% ഹാലിയുടെ വാൽനക്ഷത്രം ജല ഐസും ശീതീകരിച്ച കാർബൺ ഡൈ ഓക്സൈഡും മീഥേനും അമ്മോണിയയും ആകുന്നു. ശാസ്ത്രജ്ഞന്മാർ കരുതുന്നത്, ഹാലിയുടെ വാൽനക്ഷത്രത്തിന്റെ അതേ ഘടനയാണ് മറ്റുള്ളവയുടേതും ആണെന്ന
## രൂപഘടന
67P/Churyumov–Gerasimenko ൽ ഇതിലുള്ള ജലം കുറച്ചു നഷ്ടമായിട്ടുണ്ടെങ്കിലും ഉപരിതലത്തിനടിയിൽ 80% ജലവും സംഭരിക്കപ്പെട്ടിരിക്കുന്നു. 

ഫിലേ എന്ന പേടകം 67P/Churyumov–Gerasimenko ൽ നടത്തിയ പര്യവേക്ഷണം കാണിക്കുന്നത്, പൊടിപാളി 20 സെ. മീറ്ററോളം ആഴത്തിലാണെന്നാണ്. അതിനടിയിൽ കട്ടി കൂടിയ ഐസ് ആണ്. അല്ലെങ്കിൽ ഐസിന്റെയും പൊടിയുടെയും മിശ്രിതം. ഈ ധൂമകേതുവിന്റെ ന്യൂക്ലിയസിലേയ്ക്ക് അടുക്കുംതോറും പൊള്ളയായ ഭാഗം കൂടുന്നു എന്നാണ്. അതിനാൽ തകർന്ന അവശിഷ്ടങ്ങളുടെ സഞ്ചയമാണ് ഒരു ധൂമകേതു എന്നു ശാസ്ത്രജ്ഞന്മാർ പറയുന്നു.
## അവലംബം

വർഗ്ഗം:ധൂമകേതുക്കൾ
വർഗ്ഗം:വാൽനക്ഷത്രങ്ങൾ
നീലേശ്വരം നിയമസഭാമണ്ഡലം

കേരളത്തിലെ ഒരു നിയമസഭാമണ്ഡലമായിരുന്നു **നീലേശ്വരം നിയമസഭാമണ്ഡലം**. 1957 ൽ നിലവിൽ വന്ന ഈ മണ്ഡലം പുനർക്രമീകരണത്തോടെ ഇല്ലാതായി.

## ഇതും കാണുക
* കേരളത്തിലെ നിയമസഭാമണ്ഡലങ്ങളുടെ പട്ടിക

## അവലംബം

വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
നയി താലീം

ഉൽപ്പാദനകരമായ ഏതെങ്കിലും തൊഴിലുമായി ബന്ധപ്പെടുത്തി വേണം വിദ്യാഭ്യാസം നൽകാൻ എന്നു ഗാന്ധിജി നിർദേശിച്ചു. എട്ട് മുതൽ പതിനാലുവയസ്സുവരെയുളള കു‌ട്ടികൾക്ക് സൗജന്യവും നിർബന്ധിതവുമായ വിദ്യാഭ്യാസം നൽകണമെന്നും അത് മാതൃഭാഷയിലായിരിക്കണമെന്നും അദ്ദേഹം പറ‍ഞ്ഞു.ഗാന്ധിജി ഈ വിദ്യാഭ്യാസം നയി താലീം എന്നറിയപ്പെടുന്നു((Hindi: नई तालीम, Urdu: نئی تعلیم)ഈ വാക്ക് വിവർത്തനം ചെയ്താൽ 'എല്ലാവർക്കും അടിസ്ഥാന വിദ്യാഭ്യാസം'എന്നാണ്.ഇന്ത്യൻ നാഷണൽ കോൺഗ്രസിന്റെ 1937-ലെ വാർദ്ധാ സമ്മേളനം ഇൗ പദ്ധതിയെക്കുറിച്ച് പഠിക്കാനായി ഡോ.സാക്കീർ ഹുസൈന്റെ നേതൃത്ത്യത്തിൽ ഒരു കമ്മറ്റിയെ നിയമ്മിച്ചു.

## അവലംബം

വർഗ്ഗം:ഇന്ത്യയിലെ വിദ്യാഭ്യാസം
വർഗ്ഗം:ഗാന്ധിസം
അസെറ്റൈൽകൊളൈൻ

ഒരു കാർബണിക സംയുക്തമാണ് **അസെറ്റൈൽകൊളൈൻ(Acetylcholine)**.അസെറ്റിക് ആസിഡും കൊളൈനും തമ്മിൽ പ്രവർത്തിച്ചുണ്ടാകുന്ന ഒരു എസ്റ്ററാണിത്.മനുഷ്യനുൾപ്പടെ പല ജന്തുക്കളുടേയും മസ്തിഷ്ക്കത്തിലും ശരീരത്തിലും ഒരു പ്രധാന നാഡീയപ്രേഷകമായി ഇത് പ്രവർത്തിക്കുന്നു.നാഡീ പേശീ വിടവുകളിലെ( neuromuscular junction) നാഡീയപ്രേഷകമാണ് അസെറ്റൈൽകൊളൈൻ.പേശികളെ ചലിപ്പിക്കുവാനായി നാഡികൾ സ്രവിക്കുന്ന രാസപദാർഥമാണിത്.അസെറ്റൈൽകൊളൈന്റെ പ്രവർത്തനത്തെ കൂട്ടുകയോ(cholinergic) കുറയ്ക്കുകയോ(anticholinergic) ചെയ്യുന്ന രാസവസ്തുക്കൾ ശരീരത്തിൽ പ്രവേശിച്ചാൽ അത് ശരീരത്തിന്റെ തളർച്ചക്കോ ശക്തമായ വിറയലിനോ കാരണമാകാം.
സോഫീ സ്കോൾ

ഒരു ജർമൻ വിദ്യാർത്ഥിയും, നാസിവിരുദ്ധ രാഷ്ട്രീയ പ്രവർത്തകയും ആയിരുന്നു **സോഫിയ മഗ്‌ദലെന സ്കോൾ** അഥവാ **സോഫീ സ്കോൾ** (Sophie Scholl).  മ്യൂണിക് സർവ്വകലാശാലയിൽ യുദ്ധവിരുദ്ധലഘുലേഖകൾ വിതരണം ചെയ്തതിന്റെ പേരിൽ സോഫിയേയും സഹോദരൻ ഹാൻസിനേയും രാജ്യദ്രോഹക്കുറ്റം ചുമത്തി ഗില്ലറ്റിൻ ചെയ്തു. 

## കുറ്റവിചാരണ
സോവിയറ്റ് ജൂതന്മാരെ കൂട്ടക്കുരുതി നടത്തുന്നത് അറിഞ്ഞ വൈറ്റ് റോസ് എന്ന സമാധാനപരമായി പ്രവർത്തനം നടത്തുന്ന ഒരു കോളേജ് അധ്യാപക-വിദ്യാർത്ഥി സംഘമാണ് യുദ്ധത്തിനെതിരെയുള്ള  ലഘുലേഖ വിതരണം ചെയ്തത്. ജനകീയ കോടതിയിൽ വിചാരണ നേരിട്ട ആ സംഘത്തിലുള്ളവരെയെല്ലാം വധശിഷയ്ക്ക് വിധിച്ചു. തന്റെ മുന്നിൽ വന്ന അയ്യായിരത്തിലേറെ കേസുകളിൽ വധശിക്ഷ വിധിച്ച നാസി ജഡ്‌ജി റോളണ്ട് ഫ്രെയ്‌സർ ഇവരെയും നേരെ ഗില്ലറ്റിനിലേക്കു വിടുകയാണ് ചെയ്തത്. കോടതിയിൽ സോഫി പറഞ്ഞത് ഇങ്ങനെയാണ്:

മൂവായിരത്തിലധികം പേരെ ഗില്ലറ്റിൻ ചെയ്ത ജൊഹാൻ റീഷാർട്ട് ആണ് സോഫിയെയും സഹോദരനെയുമെല്ലാം വധിച്ചത് .

## ബഹുമതികൾ
ജർമനിയിലെ പല വിദ്യാലയങ്ങളും തെരുവുകളുമെല്ലാം സോഫിയുടെയും സഹോദരന്റെയും പേരിൽ അറിയപ്പെടുന്നുണ്ട്. എക്കാലത്തെയും മികച്ച പത്തു ജർമൻ‌കാരെ തെരഞ്ഞെടുക്കാൻ 2003 -ൽ നടത്തിയ ഒരു പരിപാടിയിൽ നാൽപ്പതുവയസ്സിൽ താഴെയുള്ളവർ സോഫിയെയും സഹോദരനെയും ബാക്, ഗോയ്‌ഥേ, ഗുട്ടൻബർഗ്, ബിസ്മാർക്, വില്ലി ബ്രാന്റ്, ഐൻസ്റ്റീൻ എന്നിവർക്കു മുകളിൽ നാലാം സ്ഥാനത്ത് എത്തിച്ചു. ചെറുപ്പകാരുടെ മാത്രം വോട്ടിൽ സോഫിയും സഹോദരനുമായിരുന്നു ഒന്നാമത് എത്തിയത്. ഒരു ജർമർ മാസിക സോഫിയെ ഇരുപതാം നൂറ്റാണ്ടിലെ ഏറ്റവും വലിയ മഹതിയായി തെരഞ്ഞെടുത്തിട്ടുണ്ട്.

സോഫിയുടെ 93 -ആം പിറന്നാൾ ആഘോഷിക്കുന്ന 2014 മെയ് 9 -ന്റെ ഗൂഗിൾ ഡൂഡിൽ സോഫിയെപ്പറ്റി ആയിരുന്നു..

## അവലംബം

## പുറത്തേക്കുള്ള കണ്ണികൾ
* സോഫിയും കൂട്ടരും വിതരണം ചെയ്ത ലഘുലേഖ

വർഗ്ഗം:1921-ൽ ജനിച്ചവർ
വർഗ്ഗം:1943-ൽ മരിച്ചവർ
വർഗ്ഗം:ജർമ്മൻ വനിതകൾ
വർഗ്ഗം:വധശിക്ഷയ്ക്ക് വിധേയരായ ജർമ്മൻ സ്ത്രീകൾ
വർഗ്ഗം:വധശിക്ഷയ്ക്ക് വിധേയരായ വിപ്ലവകാരികൾ
ഡ്യുറാലുമിൻ

ഒരു അലുമിനിയം ലോഹ സങ്കരമാണ് **ഡ്യൂറാലുമിൻ(Duralumin)**. അലുമിനിയത്തോട് ചെമ്പ്, മെഗ്നീഷ്യം, മാംഗനീസ് എന്നീ ലോഹങ്ങൾ ചേർത്താണിത് നിർമ്മിക്കുന്നത്. ജർമ്മൻ ലോഹശാസ്ത്രവിദഗ്ദ്ധനായിരുന്ന ആൽഫ്രെഡ് വിൽമാണ് 1903 -ൽ ഈ ലോഹക്കൂട്ട് തയ്യാറാക്കിയത്. വിമാന ഭാഗങ്ങളുടെ നിർമ്മാണത്തിന് ഉപയോഗിക്കുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:ലോഹസങ്കരങ്ങൾ
വർഗ്ഗം:അലൂമിനിയം ലോഹസങ്കരങ്ങൾ
ഗുത്തി

ആന്ധ്രാപ്രദേശിലെ അനന്തപുർ ജില്ലയിലെ ഒരു ചെറു പട്ടണമാണ് **ഗുത്തി (Gooty)**. പട്ടണത്തിനു നടുവിലുള്ള ഒരു ചെറുകുന്നിനു മുകളിൽ ഏഴാം നൂറ്റാണ്ടിൽ നിർമ്മിച്ച ഒരു കരിങ്കൽ കോട്ടയുണ്ട്. ചോള-ചാലൂക്യ ഭരണരേഖകളിൽ ഗുത്തി പരാമർശിക്കപ്പെടുന്നുണ്ട്. ബെംഗളൂരു - ഹൈദ്രാബാദ് ദേശീയപാത നം 7 (പഴയത്) ഗുത്തിയിലൂടെ കടന്നു പോകുന്നു. ദേശീയപാത നം 63 (പഴയത്) ഗുത്തിയേയും ഉത്തര കന്നഡയിലെ അങ്കോളയേയും ബന്ധിപ്പിക്കുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:ആന്ധ്രാപ്രദേശിലെ പട്ടണങ്ങൾ
വർഗ്ഗം:അനന്തപൂർ ജില്ല
ടുല്ലിമോൺസ്ട്രം

മുപ്പതുകോടി വർഷങ്ങൾക്കുമുമ്പ് കടലിൽ ജീവിച്ചിരുന്നുവെന്ന് കരുതപ്പെടുന്ന ഒരിനം നട്ടെല്ലുള്ള ജീവികളാണ്  **ടുല്ലിമോൺസ്ട്രം** (Tullimonstrum). വംശനാശം സംഭവിച്ചുവെന്ന് കരുതപ്പെടുന്ന ഇവയുടെ ശാസ്ത്രീയനാമം ടുല്ലിമോൺസ്ട്രം ഗ്രിഗേറിയം (Tullimonstrum gregarium) എന്നതാണ്. ടുല്ലിമോൺസ്ട്രത്തിന്റെ ഫോസിലുകൾ വടക്കുകിഴക്കൻ ഇല്ലിനോയിൽ നിന്നുമാണ് കണ്ടെത്തിയത്. 2016 വരെ ഇവയെ ഏതുവിഭാഗത്തിൽ പെടുത്തണമെന്ന ആശങ്കയിലായിരുന്നു.  പലരും  മൊളസ്ക, ആർത്രോപോഡ, കൊനൊഡോണ്ട്, വിര അല്ലെങ്കിൽ ഒഴുകി നടക്കുന്ന ഒച്ചു വിഭാഗം എന്നിങ്ങനെ പലരീതിയിൽ വ്യാഖ്യാനിച്ചു. 2016 ൽ ഫോസിൽ ഗവേഷണത്തിലൂടെ നട്ടെല്ലുള്ള ജീവികളുടെ വിഭാഗത്തിൽ ഇവയെ ഉൾപ്പെടുത്തി.*

== പേരിനുപിന്നിൽ ==
ടുല്ലിമോൺസ്ട്രം ഗ്രിഗേറിയം (Tullimonstrum gregarium) എന്ന ശാസ്ത്രനാമത്തിലെ ടുല്ലിമോൺസ്ട്രം എന്ന ജീനസ്സ് നാമം ഈ ജീവിയെ ആദ്യമായി കണ്ടെത്തിയ ഫോസിൽ ഗവേഷകനായ ഫ്രാൻസിസ് ടുള്ളി (Francis Tully)യോടുള്ള ആദരസൂചകമായാണ്. <span class="cx-segment" data-segmentid="133"></span>

== വിവരണം ==
[[പ്രമാണം:Tullimonstrum_gregarium_4334.JPG|ഇടത്ത്‌|ലഘുചിത്രം|[[ഇറ്റലി|ഇറ്റലിയിലെ]] [[Museo di storia naturale di milano|മിലൻ നാച്ചുറൽ ഹിസ്റ്ററി മ്യൂസിയത്തിലെ]] ടുല്ലിമോൺസ്ട്രത്തിന്റെ [[ഫോസിൽ]]]]
*ടുല്ലിമോൺസ്ട്രം പരമാവധി 35 സെന്റീമീറ്റർ (14 ഇഞ്ച്) വരെ നീളം വെക്കുമെന്നും ചെറുതിന് 8 സെന്റീമീറ്റർ വരെ നീളം ഉണ്ടാകുമെന്നും കണക്കാക്കുന്നു.*

*ഇവ കണവയുടേതു പോലുള്ള മീൻചിറകുകളോടുകൂടിയതാണ്. ലംബമായുള്ള വാലോടുകൂടിയ ഇവയുടെ ശരീരത്തിൽ തുമ്പിക്കൈ കണക്കെനീളമുള്ള ഒരു ഭാഗമുണ്ട്, അതിന്റെ അറ്റത്തായി രണ്ടു നിരയിലായി എട്ടു കോണിച്ച പല്ലുകളും കാണപ്പെടുന്നു*<span class="cx-segment" data-segmentid="148"></span>. ഇവ ചെകിളകളോടു കൂടിയ നട്ടെല്ലുള്ള ജീവിവിഭാഗത്തിൽപ്പെടുന്നു.

== വർഗ്ഗീകരണം ==
2016 ൽ ഒരു രൂപശാസ്‌ത്രപഠനത്തിന്റെ അടിസ്ഥാനത്തിൽ ടുല്ലിമോൺസ്ട്രത്തെ [[കോർഡേറ്റ|കോർഡേറ്റഫൈലത്തിലെ]] [[നട്ടെല്ലുള്ള ജീവികൾ|നട്ടെല്ലുള്ള ജീവികളുടെ]] വിഭാഗത്തിൽ ഉൾപ്പെടുത്തി. ഇവ താടിയെല്ലുകളില്ലാത്ത ലാംപ്രേ മത്സ്യവിഭാഗവുമായി ഏറെ സാമ്യമുള്ളവയാണ്. <span class="cx-segment" data-segmentid="177"></span>



***<br>
<br>
**''

## അവലംബം

{{Reflist|refs=                    

## പുറത്തേക്കുള്ള കണ്ണികൾ
* "Tully: Monster vs Method", a video by the Field Museum of Natural History
* "The Tully Monster", a video by the Field Museum of Natural History
* Mazon Creek Paleobotany References by the Field Museum of Natural History

വർഗ്ഗം:പുരാതനജീവികൾ
പറളി നിയമസഭാമണ്ഡലം

1957-65 കാലഘട്ടത്തിൽ കേരളത്തിൽ പാലക്കാട് ജില്ലയിൽ നിലവിലിരുന്ന ഒരു നിയമസഭാ മണ്ഡലം ആണ് പറളി. 1957 ൽ നിലവിൽ വന്ന ഈ മണ്ഡലം 1965 - ലെ മണ്ഡലം പുനർക്രമീകരണത്തോടെ ഇല്ലാതായി. പ്രമുഖ കമ്യൂണിസ്റ്റ് നേതാവ്  സി.കെ. നാരായണൻ കുട്ടി  ആയിരുന്നു ഈ മണ്ഡലത്തിന്റെ ആദ്യ  സാമാജികൻ  1960ൽ എ.ആർ മേനോൻ വിജയിച്ചു. 1960ൽ  അദ്ദേഹത്തിന്റെ മരണത്തെ തുടർന്ന് എം.വി വാസു മത്സരിച്ചു വിജയിച്ചു. 
## '''മെമ്പർമാരും വോട്ടുവിവരങ്ങളും'''

   

* (1) 1960-ൽ എ.ആർ. മേനോൻ മരിച്ചതിനെ തുടർന്ന് പറളി ഉപതിരഞ്ഞെടുപ്പ് നടന്നു.
## ഇതും കാണുക
* കേരളത്തിലെ നിയമസഭാമണ്ഡലങ്ങളുടെ പട്ടിക
## അവലംബം

വിഭാഗം:1965-ൽ ഇല്ലാതായ കേരളത്തിലെ നിയമസഭാമണ്ഡലങ്ങൾവർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
കാരിക്കേസീ

സപുഷ്പികളിൽ ഉൾപ്പെടുന്ന ഒരുസസ്യകുടുംബമാണ് **കാരിക്കേസീ** (Caricaceae).
  ഈ കുടുംബത്തിലെ സസ്യങ്ങൾ പ്രധാനമായും വളരുന്നത് ഉഷ്ണമേഖലാ പ്രദേശങ്ങളായ മദ്ധ്യ അമേരിക്ക, തെക്കേ അമേരിക്ക, ആഫ്രിക്ക എന്നിവിടങ്ങളിലാണ്. ഈ കുടുംബത്തിലെ മിക്ക് സസ്യങ്ങളും അല്പായുസ്സുള്ള നിത്യഹരിത സ്വഭാവത്തോടുകൂടിയ കുറ്റിച്ചെടികളോ 5-10 മീറ്റർ വരെ നീളത്തിൽ വളരുന്ന മരങ്ങളോ ആണ്. എന്നാൽ Vasconcellea horovitziana എന്ന സ്പീഷിസ്  ആരോഹിയും Jarilla ജനുസ്സിൽപ്പെടുന്ന 3 സസ്യങ്ങൾ  ഓഷധികളുമാണ്. ഈ കുടുംബത്തിലെ മിക്ക സസ്യങ്ങളും ഭക്ഷ്യയോഗ്യമായ പഴങ്ങളുടേയും, papain എന്ന രാസാഗ്നിയുടേയും ഉറവിടങ്ങളാണ്. 

## സവിശേഷതകൾ
മൃദുവായ കാണ്ഢത്തോടുകൂടിയതാണ് മിക്ക സസ്യങ്ങളും നീരുള്ളവയാണ്. സസ്യഭാഗങ്ങൾ പാൽനിറത്തിലുള്ള കറകാണപ്പെടാറുണ്ട്.  ഇലകൾ വലുതും 
ഹസ്തകപത്രങ്ങങ്ങളോടു കൂടിയവയും ഏകാന്തരന്യാസത്തിൽ (alternate) ക്രമീകരിക്കപ്പെട്ടതും, ഇലകളുടെ സിരാവിന്യാസം ജാലികാസിരാവിന്യാസത്തോടു കൂടിയും ആണ്. 

## ജീനസ്സുകൾ
കാരിക്കേസീ സസ്യകുടുംബത്തിൽ 6 ജീനസ്സുകളിലായി ഏകദേശം 34-35 സ്പീഷിസുകളാണുള്ളത്.
* കാരിക്ക – 1 സ്പീഷിസ്, കാരിക്ക പപ്പായ (പപ്പായ), അമേരിക്കൻ രാജ്യങ്ങളിൽ 
* സിലിക്കോമോർഫ– 2 സ്പീഷിസുകൾ, ആഫ്രിക്ക
* *[[Horovitzia|ഹോറോവിറ്റ്സിയ]]* – 1 സ്പീഷിസ്, മെക്സിക്കോ
* ജാക്കറേഷ്യ – 8 സ്പീഷിസുകൾ, അമേരിക്കൻ രാജ്യങ്ങളിൽ
* *ജറില്ല* – 3 സ്പീഷിസുകൾ, അമേരിക്കൻ രാജ്യങ്ങളിൽ
* *വസ്കോൺസെല്ലീ* – 20 സ്പീഷിസുകൾ, അമേരിക്കൻ രാജ്യങ്ങളിൽ

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യകുടുംബങ്ങൾ
കം‌ഫർട്ട് വുമൺ:സ്ലേവ് ഓഫ് ഡെസ്റ്റിനി

ഫിലിപ്പിൻസിൽ നിന്നുളള കംഫർട്ട് വുമൺ മരിയ റോസ ഹെൻസൺ എഴുതി തൊണൂറുകളിൽ പുറത്തുവന്ന ആത്മകഥാ പുസ്തകമാണ് 'കം‌ഫർട്ട് വുമൺ:സ്ലേവ് ഒാഫ് ഡെസ്റ്റിനി'.രണ്ടാം ലോകമഹായുദ്ധക്കാലത്ത് ലൈംഗിക അടിമകളുടെ ദുരിതജീവിതം കാട്ടിതരുന്നു ഇൗ പുസ്തകം.പ്രതികുലസാഹചര്യങ്ങളിലുടെ കടന്നുപോയ  മരിയയുടെ ജീവിതം അർത്ഥവത്താകുന്നത് 50 വർഷങ്ങൾ ഉളളിലൊതുക്കിയ രഹസ്യം പുറത്തുപറയുമ്പോഴാണ്.
1943 ഏപ്പ്രിലിലാണ് 14 കാരിയായ മരിയ റോസയെ ഫിലിപ്പിൻസിൽ അധിനിവേശം നടത്തിയ ജപ്പാൻ സൈന്യം  കംഫർട്ട് വുമണായി ലൈംഗികതൊഴിലിലേക്ക് ബലാൽക്കാരമായി കൊണ്ടുവരുന്നത്.
## പുസ്തകത്തിൽ നിന്ന്
“പ്രാതലോടെയാണ് ഞങ്ങൾ ദിവസം തുടങ്ങുന്നത്,ശേഷം മുറികൾ അടിച്ചുവാരി വൃത്തിയാക്കും.പിന്നെ താഴെ കുളിമുറിയിൽ പോയി ആകെയുളള വസ്ത്രമലക്കും,അതുകഴിഞ്ഞ് കുളിക്കും.കുളിമുറിക്ക് വാതിൽ പോലുമില്ലായിരുന്നു,അതുകൊണ്ട് പട്ടാളക്കാർക്ക് ഞങ്ങളെ കാണാം.ഞങ്ങൾ പൂർണ്ണനഗ്നരായിരിക്കും.അവർ ഞങ്ങളെ നോക്കി കളിയാക്കി ചിരിക്കും.പ്രത്യേകിച്ച് എന്നെയും എന്റെ കുടെയുളള ഇളയവളെയും,ഞങ്ങൾക്ക് രണ്ടുപേർക്കുമാണ് ഗുഹ്യരോമങ്ങൾ പോലും വളർന്നിട്ടില്ലാത്തത്.
രണ്ടു മണ്യായപ്പോൾ പട്ടാളക്കാർ എത്തി.എന്റെ ജോലി തുടങ്ങി.ഞാനവിടെ കിടന്നു.പട്ടാളക്കാർ ഒന്നിനുപുറകേ ഒന്നായി വന്ന് ബലാൽക്കാരമായി ഭോഗിച്ചു കടന്നുപോയി.എന്നും പന്ത്രണ്ട് മുതൽ ഇരുപതു വരെ പട്ടാളക്കാർ കൈയേറ്റം ചെയ്തു.ചിലപ്പോഴൊക്കെ അത് മുപ്പതു വരെയെത്തി.ട്രക്ക് ലോഡുകളിലാണ് അവർ സൈനികപാളങ്ങളിലെത്തിയത്.കാൽമുട്ട് ഉയർത്തിവച്ച് പാദം കിടക്കവിരിപ്പിൽ ഉൗന്നികൊണ്ട് ഞാൻ കിടന്നു,പ്രസവിക്കാൻ കിടക്കുന്നതുപോലെ.അവർക്ക് സംതൃപ്തി കിട്ടാതെ വന്നപ്പോഴൊക്കെ അവരുടെ ദേഷ്യം എന്റെ ശരീരത്തിൽ തീർത്തു.അക്രമത്തിനും അപമാനത്തിനും ഇരയാകാത്ത ദിവസങ്ങളില്ലായിരുന്നു.പട്ടാളക്കാർ എന്നെ ബലാത്സംഗം ചെയ്തപ്പോഴെല്ലാം ഞാനെരു പന്നിയാണെന്ന് എനിക്കു തോന്നി.ചിലപ്പോഴൊക്കെ ലൈംഗികാതിക്രമത്തിന്റെ സമയത്ത് അവർ എന്റെ വലതുകാൽ നാടയോ ബെൽറ്റോ കൊണ്ട് കെട്ടി ചുവരിൽ തറച്ചുവച്ച ആണിയിൽ കൊളുത്തിയിട്ടു.എന്റെ ശരീരമാകെ വിറച്ചു.രക്തം വാർന്നുപോകുന്ന പോലെ എനിക്കപ്പോൾ തോന്നി...”
## അവലംബം

വർഗ്ഗം:ആത്മകഥകൾ
വർഗ്ഗം:യുദ്ധങ്ങളിലെ ഏഷ്യൻ സ്ത്രീകൾ
പാലസ്സ് ഓൺ വീൽസ്

ഇന്ത്യയിലെ ആദ്യവിനോദസഞ്ചാരട്രെയിനാണ് **പാലസ് ഓൺ വീൽസ്**. രാജസ്ഥാനിലെ വിനോദസഞ്ചാരമേഖലയെ അഭിവൃദ്ധിപ്പെടുത്തുക എന്ന ലക്ഷ്യത്തോടെ രാജസ്ഥാൻ ടൂറിസം ഡെവലപ്മെന്റ് കോർപ്പറേഷനുമായി ചേർന്നാണ് ഈ സംരം‌‌‌‌‌‌‌‌‌‌ഭം ഇന്ത്യൻ റെയിൽവേ ആരംഭിച്ചത്.
## സൗകര്യങ്ങൾ
ഇരുപത്തിമൂന്ന് കോച്ചുകളുളള പാലസ് ഓൺ വീൽസിൽ 104 യാത്രക്കാരെ ഉൾക്കൊളളിക്കാൻ സൗകര്യമൊരുക്കിയിട്ടുണ്ട്. *മഹാരാജ*, *മഹാറാണി* എന്ന പേരിൽ രണ്ട് റെസ്റ്റോറന്റുകൾ, ഒരു ബാർ കം ലോഞ്ച്, 14 സലൂണുകൾ, ഒരു സ്പാ തുടങ്ങിയവ ഇതിലുണ്ട്. പഴയകാല രജപുത്രനാട്ടുരാജ്യങ്ങളുടെ പേരിലാണ് ഇതിലെ കോച്ചുകൾ.
## പാത
എഴു രാത്രിയും എട്ട് പകലുമായി നീളുന്ന യാത്രയിൽ ജയ്പ്പൂർ, സവായ് മധോപ്പൂർ, ചിറ്റോർഗഡ്, ഉദയ്പ്പൂർ, ജയ്സാൽമിർ, ജോധ്പ്പൂർ, ഭരത്പ്പൂർ, ആഗ്ര എന്നീ സ്ഥലങ്ങൾ സന്ദർശിക്കുന്നു.
## പുറത്തേക്കുള്ള കണ്ണികൾ
* Website  of Rajasthan Tourism Development Corporation Ltd. (RTDC), a Government Of Rajasthan Undertaking

## അവലംബം

വർഗ്ഗം:ഇന്ത്യയിലെ യാത്രാതീവണ്ടികൾ
വർഗ്ഗം:ഇന്ത്യയിലെ ആഡംബര തീവണ്ടികൾ
മംഗോളിയൻ ഡത്ത് വേം

മംഗോളിയയിലെ മരുഭൂമിയിൽ ജീവിച്ചിക്കുന്നു എന്ന് കരുതുന്ന ഒരു ജീവിയാണ്  **മംഗോളിയൻ ഡത്ത്  വേം** . യഥാർത്ഥത്തിൽ ഉണ്ടോ എന്ന് ഉറപ്പില്ലാത്ത ജീവിയാണ് ഇവ.

## ശരീര ഘടന
കണ്ടു എന്ന് പറയുന്നവരുടെ വിവരണ പ്രകാരം ഇവയ്ക്ക് കടും ചുവപ്പ് നിറമാണ്‌ , ഏകദേശം ഒരു മീറ്റർ ആണ് നീളം .

## അവലംബം

വർഗ്ഗം:യഥാർത്ഥത്തിൽ ഉണ്ടോ എന്നുറപ്പില്ലാത്ത ജീവികൾ
പരേഷ് മൊകാശി

മറാഠിയിലെ ഒരു സിനിമസംവിധായകനും നിർമാതാവും നടനും നാടകപ്രവർത്തകനും ആണ് **പരേഷ് മൊകാശി (Paresh Mokashi)** (ജനനം ഫെബൃവരി 6- 1969). ഇന്ത്യൻ സിനിമയുടെ പിതാവായി കണക്കാക്ക്പ്പെടുന്ന ദാദാസാഹിബ് ഫാൽക്കെയുടെ ജീവിതത്തെയും അദ്ദേഹത്തിന്റെ ആദ്യസിനിമാസംരംഭമായ രാജാ ഹരിശ്ചന്ദ്ര എന്ന സിനിമയുടെ നിർമ്മാണത്തെയും അടിസ്ഥാനമാക്കിയുള്ള ഹരിശ്ചന്ദ്രജി ഫാക്ടറി എന്ന സിനിമ 2009 -ൽ സംവിധാനം ചെയ്തു. നിരവധി പുരസ്കാരങ്ങൾ നേടിയ ഈ സിനിമ 82 -മത് അക്കാഡമി പുരസ്കാരതിരഞ്ഞെടുപ്പിൽ മികച്ച അന്യഭാഷാ ചിത്രത്തിനായുള്ള ഇന്ത്യൻ നാമനിർദ്ദേശത്തിൽ ഉൾപ്പെട്ടു.

മൊകാശിയുടെ അടുത്തചിത്രമായ  *[[എലിസബത്ത് ഏകാദശി]]* 2014 നവമ്പർ 14 ശിശുദിനത്തിൽപുറത്തിറങ്ങി. നിരൂപകപ്രശംസയും മികച്ച സാമ്പത്തികലാഭവും നേടിയ ഈ സിനിമ ഗോവയിൽ വെച്ച് നടക്കുന്ന ഇന്ത്യൻ അന്താരാഷ്ട്രചലചിത്രോത്സവത്തിലെ ഉദ്ഘാടനചിത്രമായി തിരഞ്ഞെടുക്കപ്പെട്ടു. ഈ ചിത്രം 2015 -ലെ മികച്ച കുട്ടികളുടെ ചിത്രത്തിനുള്ള ദേശീയപുരസ്കാരം നേടി.

## അവലംബം


## പുറത്തേക്കുള്ള കണ്ണികൾ

വർഗ്ഗം:ചലച്ചിത്രസംവിധായകർ
വർഗ്ഗം:1969-ൽ ജനിച്ചവർ
വർഗ്ഗം:ഇന്ത്യൻ ചലച്ചിത്രസംവിധായകർ
വർഗ്ഗം:മറാഠികൾ
വർഗ്ഗം:മറാഠി ചലച്ചിത്ര സംവിധായകർ
വർഗ്ഗം:ദേശീയ ചലച്ചിത്ര അവാർഡ് ലഭിച്ചവർ